sagorsarker/bangla-wikipedia huggingface dataset:
সিডনি বার্নস

সিডনি ফ্রান্সিস বার্নস (; জন্ম: ১৯ এপ্রিল, ১৮৭৩ - মৃত্যু: ২৬ ডিসেম্বর, ১৯৬৭) স্টাফোর্ডশায়ারের স্মেথউইকে জন্মগ্রহণকারী পেশাদার ও বিখ্যাত ইংরেজ আন্তর্জাতিক ক্রিকেট তারকা ছিলেন। সচরাচর তাকে বিশ্বের অন্যতম সেরা বোলারদের একজন হিসেবে গণ্য করা হয়।
ডানহাতি ব্যাটিংয়ের অধিকারী সিডনি বার্নস পেস বোলিং করলেও তা মিডিয়াম থেকে ফাস্ট-মিডিয়ামের মধ্যে সীমাবদ্ধ ছিল ও ক্রিকেট বলকে উভয় প্রান্তেই সুইং করাতে দক্ষ ছিলেন।
১৯০১ থেকে ১৯১৪ সালের মধ্যে ইংল্যান্ড দলের হয়ে ২৭টি টেস্টে অংশগ্রহণ করেছেন তিনি। ১৬.৪৩ রান গড়ে ১৮৯ উইকেট লাভ করেছেন যা টেস্ট বোলিং গড়ে অন্যতম সর্বনিম্ন পরিসংখ্যান। ১৯১১-১২ মৌসুমে তিনি ইংল্যান্ডকে অ্যাশেজ সিরিজ জয়ে সহায়তা করেন। ঐ সিরিজে তিনি অস্ট্রেলিয়ার বিপক্ষে ৩৪ উইকেট দখল করেন। ১৯১৩-১৪ মৌসুমে তার সর্বশেষ টেস্ট সিরিজে দক্ষিণ আফ্রিকার বিপক্ষে ১০.৯৩ গড়ে ৪৯ উইকেট নিয়ে বিশ্বরেকর্ড গড়েন।
১৯ এপ্রিল, ১৮৭৩ তারিখে স্টাফোর্ডশায়ারের স্মেথউইকে জন্মগ্রহণ করেন সিডনি বার্নস। বাবা রিচার্ডের পাঁচ সন্তানের মধ্যে তিনি ছিলেন দ্বিতীয়। তার বাবা তেমন ক্রিকেট খেলতেন না। তিন ভাইয়ের মধ্যে কেবলমাত্র বার্নসই ব্যাট কিংবা বল স্পর্শের সুযোগ পেয়েছিলেন।
অস্ট্রেলিয়ায় তিনি সফলকাম ছিলেন। কিন্তু হাঁটুর আঘাতপ্রাপ্তিতে তার অংশগ্রহণ সংক্ষিপ্ত করতে হয়। ১৩ ডিসেম্বর, ১৯০১ তারিখে অস্ট্রেলিয়ার বিপক্ষে টেস্ট অভিষেকের পূর্বে তিনটি রাজ্য দলের বিপক্ষ খেলেন। সিডনি ক্রিকেট গ্রাউন্ডে অনুষ্ঠিত ঐ টেস্টের প্রথম ইনিংসে ৬৫ রানের বিনিময়ে ৫ উইকেট লাভ করেন তিনি। তার সাথে কলিন ব্লাইদ ও লেন ব্রন্ডেরও টেস্ট অভিষেক ঘটেছিল। তারা তিনজন মিলে অস্ট্রেলিয়ার বিশ উইকেট দখল করলে ইংল্যান্ড ইনিংস ও ১২৪ রানে জয়লাভ করে। মেলবোর্নের দ্বিতীয় টেস্ট জিতে অস্ট্রেলিয়া সিরিজে সমতা আনলেও বার্নস ৬/৪২ ও ৭/১২১ লাভ করেছিলেন।
১৯৬৩ সালে উইজডেন ক্রিকেটার্স অ্যালমেনাকের প্রকাশিত শততম সংস্করণে উইজডেন শতাব্দীর ছয় অসাধারণ খেলোয়াড়ের তালিকায় নেভিল কারদাস কর্তৃক বার্নসকে অন্তর্ভুক্ত করা হয়। এই বিশেষ স্মারক সংখ্যায় তার সাথের অন্য পাঁচ খেলোয়াড় ছিলেন - ডন ব্রাডম্যান, ডব্লিউ. জি. গ্রেস, জ্যাক হবস, টম রিচার্ডসন ও ভিক্টর ট্রাম্পার।
২০০৮ সালে আন্তর্জাতিক ক্রিকেট কাউন্সিল কর্তৃপক্ষ আইসিসি টেস্ট চ্যাম্পিয়নশীপের সর্বকালের সেরা খেলোয়াড়দের র‌্যাঙ্কিং প্রকাশ করে। ঐ তালিকায় বার্নসের রেটিং ছিল ৯৩২ যা ২০১৯ সাল পর্যন্ত শীর্ষস্থানে অবস্থান করছে। ২০০৯ সালে তাকে আইসিসি ক্রিকেট হল অব ফেমে অন্যতম উদ্বোধনী সদস্যরূপে অন্তর্ভুক্ত করে।
বিখ্যাত অস্ট্রেলীয় ক্রিকেটার রিচি বেনো তার সর্বকালের ক্রিকেট একাদশে তাকে ঠাঁই দিয়েছেন।
১৯০৩ সালে এলিজ মাউদ টেলরকে বিয়ে করেন ও লেজলি নামীয় এক পুত্র সন্তান ছিল। ক্রিকেটের বাইরে স্টাফোর্ডশায়ারে কেরানির চাকরি করতেন। ২৬ ডিসেম্বর, ১৯৬৭ তারিখে ৯৪ বছর বয়সে স্টাফোর্ডশায়ারের চাদস্মুর এলাকায় সিডনি বার্নসের দেহাবসান ঘটে।
ঙ্গাগ-দ্বাং-ছোস-ক্যি-দ্বাং-ফ্যুগ

ঙ্গাগ-দ্বাং-ছোস-ক্যি-দ্বাং-ফ্যুগ () (১৬০৬-১৬৫২) তিব্বতী বৌদ্ধধর্মের দ্গে-লুগ্স ধর্মসম্প্রদায়ের পঞ্চম র্তা-ত্শাগ-র্জে-দ্রুং উপাধিধারী বৌদ্ধ লামা ছিলেন।
ঙ্গাগ-দ্বাং-ছোস-ক্যি-দ্বাং-ফ্যুগ ১৬০৬ খ্রিষ্টাব্দে মধ্য তিব্বতের স্পুন-দ্রুগ-র্দ্জোং () অঞ্চলে জন্মগ্রহণ করেন। তার পিতা স্গাম-বু-দোন-গ্রুব () একজন অভিজাত ছিলেন এবং মাতা ব্সোদ-নাম্স-বু-'খ্রিদ () ছিলেন তৃতীয় দলাই লামার ভ্রাতুষ্পুত্রী। পাঁচ বছর বয়সে তাকে ছোস-ক্যি-র্গ্যাল-ম্ত্শান () নামক ষষ্ঠ দ্গা'-ল্দান-খ্রি-পার পুনর্জন্ম রূপে চিহ্নিত করা হয়। তিনি দ্রেপুং বৌদ্ধবিহার ও ল্হো-রোং () অঞ্চলে অবস্থিত র্তা-ত্শাগ-ল্হুন-গ্রুব-ব্দে-ছেন () বিদ্যায়তনে শিক্ষালাভ করেন। তার উল্লেখযোগ্য শিক্ষক ছিলে পঞ্চম দলাই লামা ও চতুর্থ পাঞ্চেন লামা। পরবর্তীকালে তিনি ব্যা-ফুগ-ম্দো-স্ঙ্গাগ্স-দার-র্গ্যাস-গ্লিং () নামক বৌদ্ধবিহারের প্রধান হিসেবে অধিষ্ঠিত হন। ১৬৪৩ খ্রিষ্টাব্দে তিনি ম্দো-খোগ () নামক স্থানে পাঁচটি বৌদ্ধবিহারকে একত্র করে দ্গা'-ল্দান-ব্শাদ-স্গ্রুব-গ্লিং () নামক বৌদ্ধবিহার প্রতিষ্ঠা করেন।
ঙ্গাগ-দ্বাং-দ্কোন-ম্ছোগ-ন্যি-মা

ঙ্গাগ-দ্বাং-দ্কোন-ম্ছোগ-ন্যি-মা () (১৬৫৩-১৭০৭) তিব্বতী বৌদ্ধধর্মের দ্গে-লুগ্স ধর্মসম্প্রদায়ের ষষ্ঠ র্তা-ত্শাগ-র্জে-দ্রুং উপাধিধারী বৌদ্ধ লামা ছিলেন।
ঙ্গাগ-দ্বাং-দ্কোন-ম্ছোগ-ন্যি-মা ১৬৫৩ খ্রিষ্টাব্দে তিব্বতের খাম্স () অঞ্চলে লি-ছাব-দ্কার-ম্দো () নামক স্থানে জন্মগ্রহণ করেন। তার পিতার নাম ছিল আ-স্ন্যেদ () এবং মাতার নাম ছিল ত্সে-দ্বাং-ম্ত্শো ()। তিন বছর বয়সে তাকে ঙ্গাগ-দ্বাং-ছোস-ক্যি-দ্বাং-ফ্যুগ নামক পঞ্চম র্তা-ত্শাগ-র্জে-দ্রুং উপাধিধারী লামার পুনর্জন্ম রূপে চিহ্নিত করা হয়। পরের বছর থেকে ম্খার-গ্সার-ব্ক্রা-শিস-রাব-ব্র্তান () বৌদ্ধবিহারে তার শিক্ষা শুরু হয়। এগারো বছর বয়সে পঞ্চম দলাই লামা তাকে শিক্ষার্থীর শপথ প্রদান করেন। ১৬৬৮ খ্রিষ্টাব্দে তিনি সেরা বৌদ্ধবিহার বিশ্ববিদ্যালয়ে ভর্তি হন এবং আট বছর ধরে শিক্ষা লাভ করেন। চব্বিশ বছর বয়সে পঞ্চম দলাই লামা তাকে ভিক্ষুর শপথ প্রদান করেন। এরপর তিনি দ্পা'-শোদ () বৌদ্ধবিহারে তিন বছরের জন্য প্রশাসনিক দায়িত্বভার গ্রহণ করেন। ১৬৮০ খ্রিষ্টাব্দে তিনি বোশোক্তু জিনোং নামক এক মঙ্গোল রাজপুত্রের আমন্ত্রণে আমদো যাত্রা করে সেখানে সাত বছর ধরে বিভিন্ন ধর্মকেন্দ্রে শিক্ষাদান করেন। ১৬৮৯ খ্রিষ্টাব্দে তিনি তিব্বত সরকারের প্রতিনিধি হিসেবে খালকা ও ঐরাত নামক দুই মঙ্গোল ধর্মগোষ্ঠীর মধ্যে বিবাদের অবসান ঘটান। পরের বছর মাঞ্চু সম্রাট মঙ্গোলদের ব্যাপারে তার হস্তক্ষেপে বিরক্ত হয়ে তাকে বেইজিং প্রেরণ করেন। দ্বিতীয়বার বেইজিং শহরে অবস্থানকালে ১৭০৩ খ্রিষ্টাব্দে তার মৃত্যু হয়।
মালভেসি

মালভেসি সপুষ্পক উদ্ভিদের একটি পরিবার যাতে প্রায় ২৪৪টি গণ এবং ৪২২৫+ প্রজাতি রয়েছে। এই পরিবারের সুপরিচিত সদস্য ঢেঁড়শ, তুলা, এবং কোকো। প্রজাতির সংখ্যার দিক থেকে বৃহত্তম গণ হচ্ছে "হিবিস্কাস" (৩০০ প্রজাতি), "Sterculia" (২৫০ প্রজাতি), "Dombeya" (২৫০ প্রজাতি), "Pavonia" (২০০ প্রজাতি), and "Sida" (২০০ প্রজাতি).
এই গোত্রের শ্রেণিবিন্যাস অত্যন্ত জটিল ও প্রশ্নবিদ্ধ। এখানে Angiosperm Phylogeny Website থেকে প্রকাশিত মালভেসি গোত্রের বিস্তৃতি দেখানো হল।
বীরুৎ,গুল্ম বা বৃক্ষ জাতীয়। রোমযুক্ত এবং মিউসিলেজপূর্ণ বা পিচ্ছিল রসযুক্ত।
প্রধান মূলতন্ত্র বিদ্যমান।
প্রায়ই কাষ্ঠল, তন্তুযুক্ত ও তারকাকার বা বেলনাকার। বেশ শাখান্বিত।
সরল পত্র। একান্তর পাতা, মুক্তপার্শ্বীয় উপপত্র যুক্ত। জালিকা শিরাবিন্যাস বিদ্যমান। পাতার কিনারা অখণ্ড বা খণ্ডিত। পাতা সবৃন্তক ও ডিম্বাকার।
একক, বৃহৎ, অক্ষীয় বা শীর্ষ, সম্পূর্ণ, উভলিঙ্গ, গর্ভপাদ পুষ্প। সাধারণত একক ফুল। ফুল একলৈঙ্গিক ও হতে পারে এবং ফুলে ব্র্যাক্ট ও থাকতে পারে। বেশিরভাগ সময়ে ফুল তারকাকার বা রেডিয়াল হয়ে থাকে।
উপবৃত্যংশ ৩-১০ টি, মুক্ত অথবা যুক্ত। ( "Sida" এবং "Abutilon" গণে উপবৃতি নেই।
পাপড়ি ৫টি, মুক্ত, পুংকেশরীও নলের সাথে গোঁড়ায় যুক্ত, এস্টিভেসন বা পুষ্পপত্রবিন্যাস হল টুইস্টেড(পাকানো)। 
পুংকেশর অসংখ্য, একগুচ্ছ, পুংকেশরীয় দণ্ডগুলো যুক্ত হয়ে ফাঁপা পুংকেশরীও নালিকা সৃষ্টি করে। পরাগধানী বৃক্কাকার, এক প্রকোষ্ঠবিশিষ্ট পরাগরেণু বড় ও কণ্টকিত।
সাধারণ গর্ভপত্র ৫-১০ টি, অধিগর্ভ গর্ভাশয়, ১ - বহু প্রকোষ্ঠবিশিষ্ট, সাধারণত ৫ প্রকোষ্ঠ বিশিষ্ট; ডিম্বক এর সংখ্যা প্রতি প্রকোষ্ঠে ১টি হতে বহু। 
অক্ষীয় অমরাবিন্যাস। 
সাধারণত ক্যাপসিউল, কখনো বেরি অথবা সাইজোকার্প।
স্ব-পরাগায়ন হয় না। এই পরিবারের সদস্যরা পতঙ্গপরাগী।
ঢেঁড়শ("Abelmoschus esculentus") সবজি হিসেবে ব্যবহার করা হয়। জবা("Hibiscus rosa-sinensis") নামক ফুল গাছ বাগানে লাগানো হয়। জবা ফুল রক্ত আমাশয় রোগের জন্য ভালো একটি ওষুধ। জবার কলি সকালে কিছুদিন খেলে শারীরিক দূর্বলতা কমে যায়।
কার্পাস("Gossypium herbaceum") এর বীজের ত্বক থেকে কার্পাস তুলা পাওয়া যায়। বীজ থেকে ভোজ্য তেল ও পাওয়া যায়। কেনাফ("Hibiscus cannabinus") এর বাকল থেকে পাটজাতীয় শক্ত আঁশ পাওয়া যায়। মেস্তাপাট("Hibiscus sabdariffa var. altissima") হতে চট, দড়ি পাওয়া যায়।
ব্লো-ব্জাং-দ্পাল-ল্দান-র্গ্যাল-ম্ত্শান

ব্লো-ব্জাং-দ্পাল-ল্দান-র্গ্যাল-ম্ত্শান () (১৭০৮-১৭৫৮) তিব্বতী বৌদ্ধধর্মের দ্গে-লুগ্স ধর্মসম্প্রদায়ের সপ্তম র্তা-ত্শাগ-র্জে-দ্রুং উপাধিধারী বৌদ্ধ লামা ছিলেন।
ব্লো-ব্জাং-দ্পাল-ল্দান-র্গ্যাল-ম্ত্শান ১৭০৮ খ্রিষ্টাব্দে তিব্বতের খাম্স () অঞ্চলে জন্মগ্রহণ করেন। তার পিতার নাম ছিল ব্ক্রা-শিস-ছোস-স্ক্যাব্স () এবং মাতার নাম ছিল ম্গোন-নে-মা ()। পাঁচ বছর বয়সে পঞ্চম পাঞ্চেন লামা তাকে ঙ্গাগ-দ্বাং-দ্কোন-ম্ছোগ-ন্যি-মা নামক ষষ্ঠ র্তা-ত্শাগ-র্জে-দ্রুং উপাধিধারী লামার পুনর্জন্ম রূপে চিহ্নিত করা হয়। পরের বছর থেকে দ্পা'-শোদ () বৌদ্ধবিহারে তার শিক্ষা শুরু হয়। বারো বছর বয়সে তিনি দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয়ে দোন-য়োদ-ম্খাস-গ্রুব () এবং ব্লো-ব্জাং-স্ব্যিন-পা () নামক ভিক্ষুর নিকট শিক্ষা লাভ শুরু করেন। ১৭২৮ খ্রিষ্টাব্দে সপ্তম দলাই লামা নির্বাসিত হলে তিনি তার সঙ্গে ম্গার-থার () বৌদ্ধবিহার যান ও চার বছর ঐ স্থানে বসবাস করেন। ১৭৩১ খ্রিষ্টাব্দে পঞ্চম পাঞ্চেন লামা তাকে ভিক্ষুর শপথ প্রদান করেন। ১৭৩৭ খ্রিষ্টাব্দ থেকে পরবর্তী দশ বছর তিনি খাম্স অঞ্চলের বিভিন্ন বিহারে শিক্ষাদান করেন। এরপর তিনি দলাই লামার নির্দেশে চীন যাত্রা করেন। চীন সম্রাট তাকে দ্গা'-ল্দান-ব্যিন-ছাগ্স-গ্লিং () বৌদ্ধবিহারের প্রধান হিসেবে অধিষ্ঠিত করেন।
সৌদ আশ-শুরাইম

সৌদ ইবন ইবরাহিম ইবন মুহাম্মদ আল-শুরাইম (আরবি: سعود بن ابراهيم بن محمد الشريم،,‏‎ জন্ম ১৯ জানুয়ারী, ১৯৬৪) হলেন মক্কার প্রধান মসজিদ, (মসজিদ আল-হারামের) একজন অন্যতম সাবেক ইমাম ও । তিনি ডক্টরেট (পিএইচ.ডি) ডিগ্রী প্রাপ্ত এবং মক্কার ইসলামিক স্টাডিজ বিভাগের অধ্যাপক।
সৌদ শুরাইম ১৯৯১ সাল থেকে মক্কায় রমজানে তারাবীহ নামাজের নেতৃত্ব দেন। তিনি ১৭ জুন ২০১২ তারিখে মসজিদ আল হারাম এ মাগরিবের সালাতের পর ক্রাউন প্রিন্স নায়েফ বিন আবদুল আজিজ এর জানাজা নামাজের নেতৃত্ব দেন। সৌদি আরবের বাদশাহ আবদুল্লাহ এবং রাজপরিবাররা এই জানাজায় উপস্থিত ছিলেন।
১৯৯১ সালে, তাঁকে বাদশাহ ফাহাদের আদেশে গ্র্যান্ড মসজিদে প্রার্থনার নেতা এবং শুক্রবারের খতিব হিসেবে নিযুক্ত করা হয়। এর এক বছর পর, তিনি মক্কার উচ্চ আদালতে বিচারক নিযুক্ত হন। এর পাশাপাশি, তাঁকে পবিত্র মসজিদ আল-হারামে শিক্ষা দেওয়ার জন্য অনুমোদন দেওয়া হয়েছিল। 
তিনি ১৯৯৫ সাল থেকে মক্কার উম্মুল কুরা বিশ্ববিদ্যালয় অধ্যাপক হিসেবে দায়িত্ব পালন করছেন, এবং "শরিয়াহ এবং ইসলামিক স্টাডিজ" অনুষদের ডিন হিসাবে নামকরণ করা হয়েছে। ২০১০ সালের জুন মাসে, বিশ্ববিদ্যালয়ের সভাপতি বাকরি বিন মাতউক তাকে ফিকহ অধ্যাপকের পদ থেকে বিশেষজ্ঞ অধ্যাপক পদে উন্নীত করেন। বর্তমানে তিনি সৌদি আরবে কর্মরত আছেন।
৬ এপ্রিল ২০১৮-এ, সৌদি কর্তৃপক্ষ শুরাইমের টুইটার পৃষ্ঠাটি বন্ধ করে দেয় কারণ তিনি রাজ্যের রাজনৈতিক ও সামাজিক সমস্যা সম্পর্কে মন্তব্য পোস্ট করেছিলেন এবং তিনি যা বিশ্বাস করেন তা ইসলামী শিক্ষার লঙ্ঘন বলে সমালোচনা করেছিলেন।
উমাইয়া ইবনে খালাফ

উমাইয়া ইবন খালাফ ইবন সাফওয়ান ছিলেন মক্কার অধিবাসী একজন , একজন নেতৃস্থানীয় সদস্য এবং প্রধান। তিনি ছিলেন নবী মুহাম্মাদের অনুসারী মুসলিমদের একজন প্রতিপক্ষ যিনি বিলাল ইবন রাবাহ নাম্নী ক্রীতদাস সাহাবীর মুনিব হওয়ার জন্য এবং ইসলাম গ্রহণ করার কারণে তাকে নির্যাতন করার জন্য সবচেয়ে বেশি পরিচিত।
কুনিয়া: আবু সাফওয়ান
নিসবাহ: উমাইয়া ইবনে খালাফ ইবনে হাবিব ইবনে ওয়াহাব ইবনে হুজাফাহ ইবনে জুমাহ
তার পুত্র, সাফওয়ান ইবনে উমাইয়া, মক্কা বিজয়ের পর্ব ইসলাম ধর্ম গ্রহণ করে। তার আরেক পুত্র ওয়ালিদ বদরের যুদ্ধে নিহত হয়।
ভাই: উবাই ইবনে খালাফ
নাতি: আবদুল্লাহ ইবনে সাফওয়ান
উমাইয়া মক্কার মূর্তিপূজার আনুষ্ঠানিকতার সঙ্গে সম্পৃক্ত ছিলেন। তিনি কাবা প্রাঙ্গনে সুগন্ধি বিতরণ করতেন।
মুহাম্মাদ (সা.) মূর্তিপূজার বিরোধিতা শুরু করলে উমাইয়া তার ঘোর বিরোধী হয়ে ওঠেন।
তিনি তার ক্রীতদাস বিলাল ইবনে রাবাহকে ইসলাম গ্রহণের অপরাধে নির্যাতনের কারণেও সমধিক পরিচিত। বিলাল (রা.) কে মরুভূমির উত্তপ্ত বালিতে শুইয়ে রাখা হতো এবং তার বুকের উপর একটি বড় আকারের ভারি পাথর রেখে দেয়া হতো, যে কারণে সে সময় তার নিঃশ্বাস প্রায় বন্ধ হয়ে যেতো। এরপরেও সে ইসলাম ত্যাগ করতে অস্বীকৃতি জানালে উক্ত পাথরের উপর একজন মানুষকে উঠিয়ে তাকে লাফাতে বলা হতো। এত কিছুর পরেও বিলাল অবিরাম "আহাদ, আহাদ" (এক ঈশ্বর, এক ঈশ্বর) বলে চিৎকার করতে থাকতো।
উমাইয়া বদরের যুদ্ধের দিন বিলাল ইবনে রাবাহর নির্দেশনায় আনসারদের হাতে তার এক পুত্রসহ নিহত হন।
ফ্রিডরিখ ভিলহেল্ম অস্টভাল্ড

ফ্রিডরিখ উইলহেলম ওস্তওয়াল্ড (জার্মান উচ্চারণ: [ˈvɪlhɛlm ˈɔstˌvalt] (২ সেপ্টেম্বর ১৮৫৩ - ৪ এপ্রিল ১৯৩২) ছিলেন একজন বাল্টিক-জার্মান রসায়নবিদ এবং দার্শনিক। জ্যাকবাস হেনরিকাস ভ্যান 'টি হফ, ওয়ালথার নার্নস্ট এবং স্যাভান্তে আরহেনিয়াসের সাথে ভৌত রসায়নের ক্ষেত্রের অন্যতম প্রতিষ্ঠাতা হিসেবে অস্টওয়াল্ডকে কৃতিত্ব দেওয়া হয়। তিনি ক্যাটালাইসিস, রাসায়নিক ভারসাম্য এবং প্রতিক্রিয়া বেগের ক্ষেত্রে বৈজ্ঞানিক অবদানের জন্য ১৯০৯ সালে রসায়নে নোবেল পুরস্কার লাভ করেন।
১৯০৬ সালে শিক্ষাজীবন থেকে অবসর গ্রহণের পর, অস্টওয়াল্ড দর্শন, শিল্প এবং রাজনীতিতে অনেক বেশি জড়িয়ে পড়েন। তিনি এর প্রতিটি ক্ষেত্রেই গুরুত্বপূর্ণ অবদান রেখেছিলেন।
'ব্রাস-স্পুংস বৌদ্ধবিহার

'ব্রাস-স্পুংস বৌদ্ধবিহার () মধ্য তিব্বতের লাসা বিভাগে অবস্থিত দ্গে-লুগ্স ধর্মসম্প্রদায়ের অন্যতম প্রধান বৌদ্ধবিহার। ফ্রেডি স্পেন্সার চ্যাপম্যানের মতে ১৯৩৬ খ্রিষ্টাব্দে তার তিব্বত ভ্রমণকালে এই বিহার ছিল বিশ্বের বৃহত্তম বৌদ্ধবিহার, যেখানে প্রায় ৭৭০০ থেকে ১০,০০০ ভিক্ষু বসবাস করতেন।
১৪১৬ খ্রিষ্টাব্দে ত্সোং-খা-পা-ব্লো-ব্জাং-গ্রাগ্স-পা নামক দ্গে-লুগ্স বৌদ্ধ ধর্মসম্প্রদায়ের প্রতিষ্ঠাতার শিষ্য 'জাম-দ্ব্যাংস-ছোস-র্জে-ব্ক্রা-শিস-দ্পাল-ল্দান () 'ব্রাস-স্পুংস বৌদ্ধবিহার স্থাপন করেন। প্রথমে এই বিহারে একটি মাত্র ভবন ছিল, যেখানে একাধারে শিক্ষাদান ও বসবাস করা হত। পরবর্তীকালে ত্সোং-খা-পা-ব্লো-ব্জাং-গ্রাগ্স-পার অণুরোধে স্নে'উ-দ্পোন-নাম-ম্খা'-ব্জাং-পো () নামক মধ্য তিব্বতের একজন রাজনৈতিক নেতার পৃষ্ঠপোষকতায় উপাসনা ভবন, তন্ত্র সাধনা ভবন, ভিক্ষুদের বসবাসস্থল প্রভৃতি নির্মিত হয়। ১৯৫৯ খ্রিষ্টাব্দ পর্যন্ত এই বৌদ্ধবিহার সমৃদ্ধির দিকে চললেও এই সময় চীন সরকারের তিব্বত আক্রমণের কারণে এই বিহার অনেকাংশে ক্ষতিগ্রস্ত হয়। অধিকাংশ ভিক্ষু ভারতে পালিয়ে যেতে বাধ্য হন এবং ১৯৭০ খ্রিষ্টাব্দে কর্ণাটক রাজ্যের মুন্ডগোদ অঞ্চলে এই বৌদ্ধবিহারের অণুকরণে নতুন করে বিহার স্থাপন করেন।
'জাম-দ্ব্যাংস-ছোস-র্জে-ব্ক্রা-শিস-দ্পাল-ল্দানের ভাষণ শুনতে যে বিশাল সংখ্যক ভিক্ষু এই বিহারে আসেন, তারা এই সময় এই বৌদ্ধবিহারে স্গো-মাং (), ব্লো-গ্সাল-গ্লিং (), ব্দে-দ্ব্যাংস (), শাগ-স্কোর (), থোস-ব্সাম-গ্লিং (), 'দুল-বা () এবং স্ঙ্গাগ্স-পা () নামক এই সাতটি বিখ্যাত মহাবিদ্যালয় স্থাপন করেন। কিছু সময় পরে 'দুল-বা, শাগ-স্কোর এবং থোস-ব্সাম-গ্লিং এই তিনটি মহাবিদ্যালয়কে একত্রীভূত করা হয় ও তাদের স্বাধীন অস্তিত্বের অবসান ঘটে। বাকি চারটি মাহাবিদ্যালয়ের মধ্যে স্গো-মাং এবং ব্লো-গ্সাল-গ্লিং মহাবিদ্যালয়ে সূত্র সম্বন্ধে, স্ঙ্গাগ্স-পা মহাবিদ্যালয়ে তন্ত্র সম্বন্ধে এবং ব্দে-দ্ব্যাংস মহাবিদ্যালয়ে সূত্র ও তন্ত্র উভয় সম্বন্ধে শিক্ষা প্রদান করা হত। প্রত্যেক মহাবিদ্যালয়ের একজন করে প্রধানের পদ থাকলেও সমগ্র বৌদ্ধবিহারের একজন প্রধান হিসেবে অধিষ্ঠিত হন। সাধারণতঃ যে কোন মহাবিদ্যালয়ের অবসরপ্রাপ্ত প্রবীনতম প্রধানকে সমগ্র বৌদ্ধবিহারের দায়িত্ব দেওয়া হয়ে থাকে।
দ্বিতীয় থেকে শুরু করে পঞ্চম দলাই লামা প্রত্যেকেই এই বৌদ্ধবিহারের প্রধানের পদে অধিষ্ঠিত ছিলেন। এমনকি এই বিহারের দ্গা'-ল্দান-ফো-ব্রাং () নামক ভবন দলাই লামা উপাধিধারী ভিক্ষুদের স্থায়ী বাসস্থান ছিল। এই ভবন তৃতীয় দলাই লামা প্রতিষ্ঠা করেন। পঞ্চম দলাই লামা তিব্বতের রাজনৈতিক শাসনকর্তা হিসেবে উদিত হওয়ার পর থেকে দলাই লামারা এই ভবনে বসবাস করা বন্ধ করেন।
<br>
ক্যারল লিনলি

ক্যারল লিনলি () (জন্ম: ফেব্রুয়ারি ১৩, ১৯৪২) একজন মার্কিন অভিনেত্রী এবং প্রাক্তন শিশু মডেল।
ক্যারল অ্যান জোন্স ম্যানহাটনে জন্ম নেন। তার বাবা ফ্রান্সেস এবং মা সিরিল জোন্স। তার বাবা আইরিশ এবং মা নিউ ইংল্যান্ডের অধিবাসী, যিনি একজন ইংরেজ, স্কটিশ, ওয়েলশ, জার্মান, এবং নেটিভ আমেরিকান ছিলেন।
তিনি শিশু অভিনেত্রী হিসেবে তার অভিনয় কর্মজীবন শুরু করেন ক্যারল লি নামে। এপ্রিল ২২, ১৯৫৭ সালে লাইফ পত্রিকার প্রচ্ছদে উপস্থিতির পর তিনি অভিনয় শুরু করেন। সেসময় একই নামে অন্য একজন অভিনেত্রী থাকায় তিনি নাম পরিবর্তন করে ক্যারল লিনলি রাখেন।
কলিন কাউড্রে

মাইকেল কলিন কাউড্রে, টনব্রিজের ব্যারন কাউড্রে, সিবিই (; জন্ম: ২৪ ডিসেম্বর, ১৯৩২ - মৃত্যু: ৪ ডিসেম্বর, ২০০০) ব্রিটিশ ভারতের মাদ্রাজ প্রেসিডেন্সি এলাকার উদগমণ্ডলম বা উটাকামুন্ড জন্মগ্রহণকারী বিখ্যাত ইংরেজ ক্রিকেট তারকা ছিলেন। তিনি তার সুন্দর ব্যাটিংশৈলীর জন্য বিখ্যাত ছিলেন। সচরাচর পরিচিত কলিন কাউড্রে ১৯৫৪-৭৫ মেয়াদকালে ইংল্যান্ড ক্রিকেট দলে খেলার পাশাপাশি অক্সফোর্ড, কেন্ট কাউন্টি দলে খেলেছেন। টেস্ট ক্রিকেটের ইতিহাসে প্রথম ক্রিকেটার হিসেবে শততম টেস্ট খেলেন ১৯৬৮ সালে অস্ট্রেলিয়া দলের বিপক্ষে।
কলিন কাউড্রে তার সমগ্র খেলোয়াড়ী জীবনে ১১৪ টেস্টে অংশ নিয়ে ৭,৬২৪ রান সংগ্রহ করেন ৪৪.০৬ রান গড়ে। এরফলে তিনি ওয়ালি হ্যামন্ডের গড়া রেকর্ড ভঙ্গ করেন। এছাড়াও তিনি ১২০টি ক্যাচ নিয়েছেন যা ওয়ালি হ্যামন্ডের চেয়ে বেশি। ২০১৩ সাল পর্যন্ত তার ২২ সেঞ্চুরির ইংল্যান্ডের রেকর্ড অক্ষুণ্ন ছিল। প্রথম ব্যাটসম্যান হিসেবে অস্ট্রেলিয়া, দক্ষিণ আফ্রিকা, ওয়েস্ট ইন্ডিজ, নিউজিল্যান্ড, ভারত ও পাকিস্তান - এ ছয়টি দলের বিপক্ষে সেঞ্চুরি করেছেন। তিনি ছয়বার (১৯৫৪-৫৫, ১৯৫৮-৫৯, ১৯৬২-৬৩, ১৯৬৫-৬৬, ১৯৭০-৭১ ও ১৯৭৪-৭৫) অস্ট্রেলিয়া সফর করেন। এরফলে তিনি কলিন ব্লাইদের রেকর্ডের সমকক্ষ হন। তার সর্বশেষ সফরকালীন সময়ে সমর্থকেরা ব্যানার নিয়ে দাঁড়িয়েছিল।
১৯৫৭ সালে এজবাস্টনে অনুষ্ঠিত সফরকারী ওয়েস্ট ইন্ডিজের বিপক্ষে চতুর্থ উইকেটে পিটার মে’কে নিয়ে ৪১১ রান সংগ্রহ করেন ৫১১ মিনিটে। এ জুটিটি ঐ সময়ে তৃতীয় সর্বোচ্চ রান ছিল, ২০০৯ সাল পর্যন্ত চতুর্থ উইকেটে সর্বোচ্চ ও ইংল্যান্ডের পক্ষে সর্বোচ্চ এবং ওয়েস্ট ইন্ডিজের বিপক্ষে সর্বোচ্চ রানের জুটি হিসেবে চিহ্নিত হয়ে আছে। ১৯৬২-৬৩ মৌসুমে প্রথম-শ্রেণীর ক্রিকেটে দক্ষিণ অস্ট্রেলিয়ার বিপক্ষে ৩০৭ করেছিলেন। এ রানটি বিদেশে মেরিলেবোন ক্রিকেট ক্লাবের ক্রিকেটারদের মধ্যে সর্বোচ্চ ও অস্ট্রেলিয়ায় বিদেশী খেলোয়াড়ের মধ্যে সর্বোচ্চ রান।
১৯৬০ সালে দক্ষিণ আফ্রিকা সফরে অনুষ্ঠিত ৫ম টেস্টের দ্বিতীয় ইনিংসে জিওফ পুলারের (১৭৫) সাথে উদ্বোধনী জুটিতে রেকর্ডসংখ্যক ২৯০ রান তোলেন। খেলায় তিনি ১৫৫ রান করে দলকে পরাজয়ের হাত থেকে রক্ষা করেন। পরবর্তীকালে ২ মে, ২০১৫ তারিখে বাংলাদেশের তামিম ইকবাল (২০৬)-ইমরুল কায়েস (১৫০) উদ্বোধনী জুটিতে পাকিস্তানের বিপক্ষে ৩১২ রান তোলে এ রেকর্ড ভঙ্গ করেন।
টেস্ট ক্রিকেটের ইতিহাসে প্রথম খেলোয়াড় হিসেবে শততম টেস্টে অংশগ্রহণের সৌভাগ্য লাভ করেন কলিন কাউড্রে। ১৯৬৮ সালে সফরকারী অস্ট্রেলিয়ার বিপক্ষে এজবাস্টন টেস্টে ফিল্ডিংয়ে নেমে এ কীর্তিগাঁথা রচনা করেন তিনি। ড্র হওয়া এ টেস্টে ইংল্যান্ডের প্রাধান্য ছিল ও তিনি সেঞ্চুরি করে এ কীর্তিগাঁথাকে স্মরণীয় করে রাখেন।
১৯৭২ সালে সিবিই পদকে ভূষিত হন কাউড্রে। ১৯৯২ সালে নাইট খেতাব পান। ২০০৯ সালে তাকে আন্তর্জাতিক ক্রিকেট কাউন্সিলের হল অব ফেমে অন্তর্ভুক্ত করা হয়।
সাইফউদ্দিন ফিরোজ শাহ

সাইফউদ্দিন ফিরোজ শাহ (শাসনকাল ১৪৮৭-১৪৮৯) ছিলেন বাংলার হাবশি রাজবংশের দ্বিতীয় সুলতান। তার মূল নাম মালিক ইনদিল। তিনি আবিসিনিয়দের বংশধর ছিলেন। ইলিয়াস শাহি রাজবংশের তিনি একজন সেনা অধিনায়ক ছিলেন।
১৪৮৭ সালে হাবশি রাজবংশের প্রতিষ্ঠাতা শাহজাদা বারবাক নিহত হওয়ার পর সাইফউদ্দিন ফিরোজ শাহ ক্ষমতালাভ করেন। এবং তিনি মোট ২ বছর বাংলার শাসক ছিলেন ৷ তার শাসন শেষ হওয়ার পর দ্বিতীয় মাহমুদ শাহ সুলতান হন ৷
'জাম-দ্ব্যাংস-ছোস-র্জে-ব্ক্রা-শিস-দ্পাল-ল্দান

'জাম-দ্ব্যাংস-ছোস-র্জে-ব্ক্রা-শিস-দ্পাল-ল্দান () (১৩৭৯-১৪৪৯) তিব্বতের 'ব্রাস-স্পুংস বৌদ্ধবিহার নামক দ্গে-লুগ্স বৌদ্ধ ধর্মসম্প্রদায়ের অন্যতম প্রধান বৌদ্ধবিহারের প্রতিষ্ঠাতা ছিলেন।
'জাম-দ্ব্যাংস-ছোস-র্জে-ব্ক্রা-শিস-দ্পাল-ল্দান ১৩৭৯ খ্রিষ্টাব্দে তিব্বতের ব্সাম-য়াস () অঞ্চলে জন্মগ্রহণ করেন। তার পিতার নাম ছিল দ্গে-ব্স্ন্যেন ()। তিনি র্ত্সে-থাং () বৌদ্ধবিহারে দীক্ষালাভ করেন। তিনি গ্সাং-ফু () বৌদ্ধবিহারে তিনি গ্ন্যাল-র্গোদ-রিন-ছেন-ব্সাম-'গ্রুব () ও ল্দান-মা-দ্কোন-ম্ছোগ-সেং-গে () নামক দুই ভিক্ষুর নিকট প্রজ্ঞাপারমিতা সম্বন্ধে এবং ত্সোং-খা-পা-ব্লো-ব্জাং-গ্রাগ্স-পা () নামক দ্গে-লুগ্স ধর্মসম্প্রদায়ের প্রতিষ্ঠাতার নিকট লাম-রিম-ছেন-মো এবং স্ঙ্গাগ্স-রিম-ছেন-মো সম্বন্ধে শিক্ষালাভ করেন। ত্সোং-খা-পা-ব্লো-ব্জাং-গ্রাগ্স-পা তাকে ভিক্ষুর শপথও প্রদান করেন।
'জাম-দ্ব্যাংস-ছোস-র্জে-ব্ক্রা-শিস-দ্পাল-ল্দান ১৪১৬ খ্রিষ্টাব্দে 'ব্রাস-স্পুংস বৌদ্ধবিহার প্রতিষ্ঠা করেন। তার আমলেই এই বিহারে স্গো-মাং (), ব্লো-গ্সাল-গ্লিং (), ব্দে-দ্ব্যাংস (), শাগ-স্কোর (), থোস-ব্সাম-গ্লিং (), 'দুল-বা () এবং স্ঙ্গাগ্স-পা () নামক সাতটি বিখ্যাত মহাবিদ্যালয় স্থাপিত হয়। তিনি ত্সোং-খা-পা'ই-গ্সাং-বা'ই-র্নাম-থার () নামক ত্সোং-খা-পা-ব্লো-ব্জাং-গ্রাগ্স-পার জীবনী গ্রন্থ রচনা করেন।
দ্বিতীয় মাহমুদ শাহ

দ্বিতীয় মাহমুদ শাহ (শাসনকাল ১৪৮৯-১৪৯০) ছিলেন বাংলার একজন সুলতান। তিনি শৈশবে সুলতান হন। হাবশ খান এসময় প্রকৃতপক্ষে শাসক ছিলেন।
শামসউদ্দিন মোজাফফর শাহ কর্তৃক তারা দুজনেই ১৪৯০ সালে নিহত হন।
পানিদর্শন

পানি নিয়ে সর্বপ্রথম দর্শনমত প্রচারিত হয়েছে প্রাচীন গ্রিসে। দার্শনিক থেলিস (Thales) এ-দর্শনের জনক। 
থেলিসের মতে, পানি সমস্ত দ্রব্যের মূল ও আদি কারণ। পানি থেকেই সবকিছুর উৎপত্তি এবং পানিতেই সবকিছু বিলীন হচ্ছে। পৃথিবী মহাসমুদ্রে ভাসমান এবং পানি থেকেই সার সংগ্রহ করে। এ-বিশ্বব্রহ্মাণ্ডের সবকিছুই পানির নানা রূপান্তর মাত্র।
থেলিস বলেন, জগতে যে সমস্ত দ্রব্য আমাদের গোচরীভূত হচ্ছে তার মধ্যে পানির গুণ এই যে, কঠিন, তরল, বায়বীয়- এই তিন রকম অবস্থা পানি সহজে ধারণ করতে পারে। পানি কখনো বাষ্প হচ্ছে, কখনো বা জমে বরফ হচ্ছে। নদী, হ্রদ ইত্যাদি জলাশয় গ্রীষ্মকালে শুকাতে থাকে, বর্ষায় আবার প্লাবিত হয়। এ-ছাড়াও সমুদ্রবক্ষে দ্বীপের উৎপত্তি, নদীগর্ভে নতুন ভূভাগের সৃষ্টি, ভূমিকম্পে জলরাশির আবির্ভাব ও তিরোভাব এ-সমস্ত ঘটনা পানির ক্রিয়ারূপ নামেই গণ্য। বস্তুত, পানিই সৃষ্টির মূল উপাদান। বস্তুমাত্রই পানির অবস্থাভেদে উৎপন্ন।
পানিই যে সমস্ত বস্তুর উৎপত্তির উৎস, পানিই যে দ্রব্যের মূল ও আদি উপাদান- এই কথাসম্বলিত থেলিসের বৈজ্ঞানিক বিশ্লেষণযুক্ত বক্তব্যকেই দর্শনে পানিদর্শন (Water Philosophy) বলা হয়।
২০১৪ দক্ষিণ আফ্রিকা ক্রিকেট দলের শ্রীলঙ্কা সফর

দক্ষিণ আফ্রিকা ক্রিকেট দল পূর্ব-নির্ধারিত সময়সূচী মোতাবেক ৩ জুলাই, ২০১৪ তারিখ থেকে ২৮ জুলাই, ২০১৪ তারিখ পর্যন্ত শ্রীলঙ্কা সফর করে। সফরে দলটি শ্রীলঙ্কা ক্রিকেট দলের বিপক্ষে তিনটি একদিনের আন্তর্জাতিক (ওডিআই) এবং দুইটি টেস্ট খেলায় প্রতিদ্বন্দ্বিতায় অবতীর্ণ হয়। প্রকৃতপক্ষে টেস্ট সিরিজটি জুলাই, ২০১৩ সালে আয়োজনের কথা থাকলেও ২০১৫ সাল পর্যন্ত তা স্থগিত রাখা হয়েছিল ও পরবর্তীকালে জুলাই, ২০১৪ সালে আয়োজনের সিদ্ধান্ত নেয়া হয়। ২০০৬ সালের পর প্রথমবারের মতো টেস্ট সিরিজটি অনুষ্ঠিত হয়।
সম্প্রচারস্বত্ত্বজনিত কারণে একদিনের আন্তর্জাতিক সিরিজটি রয়্যাল স্ট্যাগ কাপ নামে পরিচিতি পায়।
খেলা পরিচালনার জন্য নিম্নবর্ণিত কর্মকর্তাগণ দায়িত্ব পালন করেন:
বিংশ-শতাব্দীর দর্শন

বিংশ শতাব্দীর দর্শনে যৌক্তিক ইতিবাদ, বিশ্লেষণী দর্শন, প্রপঞ্চবাদ, অস্তিত্ববাদ এবং উত্তরণির্মানবাদ ইত্যাদি নতুন দার্শনিক সম্প্রদায়ের উন্নয়ন দেখা যায়। দর্শনের যুগ অনুযায়ী, এটি সাধারণত সমকালীন দর্শনের সাথে সম্পৃক্ত (পরবর্তীতে আধুনিক দর্শন, যা দেকার্তের সময় থেকে বিংশ শতক পর্যন্ত বিস্তৃত)।
বিশ্লেষণী দর্শন ভাষাদর্শনের আওতাভুক্ত দার্শনিক আন্দোলন রূপে চিহ্নিত। দর্শনে গতানুগতিক এবং পরখবিহীন ভাষাপ্রয়োগের বিরুদ্ধে গত শতাব্দির মধ্যভাগে এ-আন্দোলনস্বভাবি দর্শনের জন্ম। এ-আন্দোলনের ছোঁয়া বাংলাদেশে তখন পড়েনি। অবশ্য বর্তমানে এর আবেগ-অনুভূতিকে নিয়ে কেউ কেউ দর্শনচর্চায় নিমগ্ন রয়েছেন।
যৌক্তিক ইতিবাদ মূলত ভিয়েনা চক্র প্রদত্ত কতগুলো দার্শনিক চিন্তার সামগ্রিক রূপ। ভিয়েনা বিশ্ববিদ্যালয়ের দর্শন ও বিজ্ঞানের কয়েকজন শিক্ষক এ-চিন্তাধারার বাহক ও ধারক। এ-দর্শন একদিকে যুক্তিধর্মী, অন্যদিকে বিজ্ঞানভাবাপন্ন। এ-দর্শনের দার্শনিকরা ভাষার যৌক্তিক বিশ্লেষণ ও অর্থ পরিষ্করণে আগ্রহী। তারা বিজ্ঞানের বাক্যগুলোকে বিশ্লেষণ, শ্রেণিকরণ এবং সম্পর্ক নির্ণয়নের ব্যবস্থা করেন এবং এজন্য তারা দর্শনকে বিজ্ঞানের উপর প্রতিষ্ঠিত করেন।
এটি বিংশ শতাব্দীর একটি শীর্ষ স্থানীয় মতবাদ। এই মতবাদটি মানুষের মুখে মুখে ঘুরে বেড়ায়। অস্তিত্ত্ববাদের কথা, নীতিমালা মানুষের কাছে একটা সময়ে কর্তব্য হিসেবে গৃহীত হয়েছে, বিশেষ করে সাধারণ মানুষের কাছে। যেখানে উনিশ শতকের জীবন দর্শন অভিজাত শ্রেণীর জন্যই শুধুমাত্র সীমাবদ্ধ ছিলো। এই অভিজ্ঞতাবাদ এককথায় সাধারণ মানুষের অস্তিত্বকে স্বীকার করেছে। এ মতবাদ তাত্ত্বিক বিষয়ের বিপরীতে জাগতিক বিষয় সম্বন্ধে আলোচনা করে। এ দর্শন তৈরি হবার পিছনে কিছু পূর্ব শর্তের প্রয়োজন হয়। এ পূর্বশর্তগুলো আমেরিকা ইংল্যান্ড ও মতো পুজিবাদী দেশগুলোতে তৈরি হয়নি বা ব্যবহার হয়নি।
নাসিরউদ্দিন নুসরাত শাহ

নাসিরউদ্দিন নুসরাত শাহ (শাসনকাল ১৫১৯-১৫৩৩) ছিলেন সুলতান আলাউদ্দিন হোসেন শাহের পুত্র। তিনি তার পিতার অনুসৃত নীতি বজায় রাখেন। শাসনের প্রথমদিকে নতুন অঞ্চল জয় করে সালতানাতের অন্তর্ভুক্ত করলেও ১৫২৬ সালের পর তাকে মোগলদের সাথে ঘাঘরার যুদ্ধে জড়িয়ে পড়তে হয়। নাসির উদ্দিন নুসরাত শাহ এর সময় বাংলা সালতানাত তার সোনালী যুগে পৌছে।
ইরফান মাক্কি

ইরফান মাক্কি হলেন একজন পাকিস্তান-বংশোদ্ভুত কানাডীয় মুসলিম গায়ক এবং গীতিকার। তিনি অ্যাওয়েকেনিং রেকর্ডসের সাথে ইসলাম প্রভাবিত সঙ্গীতকে বিশেষায়িত করার এবং সাথে বিতরণ অনুমতির শর্তে চুক্তিবদ্ধ হয়েছেন।
মীর কাসিম

মীর কাসিম (পুরো নাম "মীর মুহম্মদ কাসিম আলী খান") (মৃত্যু ৮ মে, ১৭৭৭) ১৭৬০ সাল থেকে ১৭৬৩ সাল পর্যন্ত বাংলার নবাব ছিলেন। পলাশীর যুদ্ধ পরবর্তী নবাব মীর জাফরকে ক্ষমতাচ্যুত করে ইস্ট ইন্ডিয়া কোম্পানি মীর কাসিমকে ক্ষমতায় বসায়। ইস্ট ইন্ডিয়া কোম্পানির চাহিদা দিন দিন বাড়তে থাকায় মীর জাফর ডাচ ইস্ট ইন্ডিয়া কোম্পানির সাথে চুক্তি করতে সচেষ্ট হন। ব্রিটিশরা ডাচদের ক্রমেই পরাজিত করে এবং মীর জাফরকে ক্ষমতাচ্যুত করে মীর কাসিমকে ক্ষমতায় বসায়। মির কাসিম পরবর্তিতে ইংরেজদের সাথে সামরিক যুদ্ধে জড়িয়ে পরেন। বক্সারের যুদ্ধে তিনি ইংরেজ বাহিনীর হাতে পরাজিত হন। বলা হয়ে থাকে এই যুদ্ধই ছিল বাংলার স্বাধীনতা রক্ষার সর্বশেষ সুযোগ।
মীর কাসিম ইংরেজ শোষণের বিরুদ্ধে বরাবরই প্রতিবাদী ছিলেন। চুক্তি মোতাবেক বর্ধমান, মেদিনীপুর ও চট্টগ্রাম এ তিনটি জেলার রাজস্ব আয় তিনি কোম্পানিকে প্রদান করেন। কোম্পানির কাছে মীর জাফরের বকেয়া দেনা পরিশোধের দায়ও তার উপরে বর্তায়। ক্ষমতালাভের পর তিনি স্বাধীনভাবে শাসন কাজ পরিচালনায় সচেষ্ট হন। মীর কাসিম একটি চৌকস সামরিক বাহিনী এবং পূর্ন রাজকোষের প্রয়োজনীয়তা অনুধাবন করেছিলেন। তিনি তার দক্ষ কূটনীতির মাধ্যমে মুঘল সম্রাট শাহ আলমের স্বীকৃতি অর্জন করেছিলেন। তিনি তার রাজধানী মুর্শিদাবাদ থেকে মুঙ্গেরে স্থানান্তর করেন। জমি জরিপ ব্যবস্থার সংস্কার সাধন করেন। নতুন ভূমি কর প্রবর্তন করেন। সরকারের রাজস্ব বৃদ্ধি পায়। সামরিক ও বেসামরিক কর্মচারীদের বেতন প্রদান করা সম্ভব হয়।
বক্সারের যুদ্ধে পরাজিত হয়ে তিনি নিরুদ্দেশ হন। ৮ মে ১৭৭৭ সালে দিল্লীর কাছে সম্ভবত শোথ রোগে আক্রান্ত হয়ে তার মৃত্যু হয়। মৃত্যুকালে তিনি অত্যন্ত দরিদ্রপিড়ীত ছিলেন। তার রেখে যাওয়া একমাত্র সম্পদ, দুইটি শাল বিক্রি করে তার দাফনের কাজ সম্পাদন করা হয়।
অ্যান্ডি পাইক্রফট

অ্যান্ড্রু জন পাইক্রফট (; জন্ম: ৬ জুন, ১৯৫৬) সলিসবারিতে (বর্তমান: হারারে) জন্মগ্রহণকারী জিম্বাবুয়ের সাবেক আন্তর্জাতিক ক্রিকেটার। জিম্বাবুয়ে জাতীয় ক্রিকেট দলের অন্যতম ব্যাটসম্যান অ্যান্ডি পাইক্রফট ডানহাতে ব্যাটিং করতেন। পাশাপাশি দলের প্রয়োজনে ডান হাতে অফ-ব্রেক বোলিংয়েও দক্ষ ছিলেন তিনি। ১৯৮৩ থেকে ১৯৯২ সময়কালে জাতীয় দলের হয়ে তিনি তার সমগ্র খেলোয়াড়ী জীবনে ৩ টেস্ট ও ২০টি একদিনের আন্তর্জাতিকে অংশ নিয়েছেন।
বর্তমানে তিনি আইসিসি’র ম্যাচ রেফারি হিসেবে দায়িত্ব পালন করছেন।
জিম্বাবুয়ের স্বাধীনতার পূর্বে রোডেশিয়ায় হয়ে খেলেছেন পাইক্রফট। ১৯৮০-এর দশক থেকে জিম্বাবুয়ের জাতীয় দলে প্রতিনিধিত্ব করেন। এছাড়াও, দক্ষিণ আফ্রিকার ঘরোয়া প্রতিযোগিতায় ওয়েস্টার্ন প্রভিন্স বি দলে খেলেছেন।
সমগ্র খেলোয়াড়ী জীবনে ২০টি একদিনের আন্তর্জাতিকে অংশগ্রহণ করেছেন অ্যান্ডি পাইক্রফট। ইংল্যান্ডে অনুষ্ঠিত ১৯৮৩ সালের ক্রিকেট বিশ্বকাপের তৃতীয় আসরে জিম্বাবুয়ে দলের সদস্যরূপে অংশ নেন। ৯ জুন, ১৯৮৩ তারিখে নটিংহামে অস্ট্রেলিয়ার বিপক্ষে ওডিআইয়ে প্রথমবারের মতো খেলতে নামেন। আলী শাহ, গ্র্যান্ট প্যাটারসন, জ্যাক হেরন, ডেভ হটন, ডানকান ফ্লেচার, কেভিন কারেন, ইয়ান বুচার্ট, পিটার রসন, জন ট্রাইকোস ও ভিন্স হগের সাথে একযোগে ওডিআই অভিষেক ঘটে তার। ১৮ মার্চ ১৯৯২ তারিখে ইংল্যান্ডের বিপক্ষে সর্বশেষ ওডিআইয়ে অংশ নেন তিনি।
দল থেকে অবসর নেয়ার পর মার্চ, ২০০৬ সালে তাকে জিম্বাবুয়ের এ ক্রিকেট দলের কোচ হিসেবে নিযুক্ত করা হয়। প্রধান দলীয় কোচ রবিন ব্রাউনের কাছে দায়িত্বভার হস্তান্তরের পূর্বে এ পদে তিনি আগস্ট, ২০০৮ সাল পর্যন্ত ছিলেন। এরপর মার্চ, ২০০৯ থেকে অদ্যাবধি আইসিসি ম্যাচ রেফারীর সেরা প্যানেল তালিকার অন্যতম সদস্য হিসেবে রয়েছেন।
ইউনিকোডে গুজরাতি লিপি

গুজরাটি লিপি গুজরাটি ভাষায় ব্যবহৃত লিপি। প্রকৃতপক্ষে ইউনিকোডে গুজরাটি লিপি ১৯৮৮-এর আইএসসিআইআই মানকের A1-F0 থেকে U+0A81..U+0AD0 চরিত্রগুলিকে সরাসরি আনা হয়েছে।
https://en.wikibooks.org/wiki/How_to_use_Unicode_in_creating_Gujarati_script
গিয়াসউদ্দিন মাহমুদ শাহ

গিয়াসউদ্দিন মাহমুদ শাহ (শাসনকাল ১৫৩৩-১৫৩৮) ছিলেন হোসেন শাহি রাজবংশের সর্বশেষ সুলতান। ১৪৯৪ সালে আলাউদ্দিন হোসেন শাহ এই রাজবংশের প্রতিষ্ঠা করেন।
বাংলাপিডিয়া তাকে একজন "দুর্বল, বিলাসিতাপ্রবণ ও সহজ-সরল শাসক" হিসেবে উল্লেখ করেছে। এই বর্ণনা অনুযায়ী তার কূটনৈতিক দূরদর্শিতার অভাব ছিল এবং রাজনৈতিক সমস্যার সমাধানের জন্য কার্যকরী পদক্ষেপ নিতেও তিনি ব্যর্থ ছিলেন। তার শাসনকালকে বিদ্রোহের কারণে চিহ্নিত করা হয়। এর মধ্যে তার সেনাপতি ও চট্টগ্রামের গভর্নর খোদা বখশ খান ও হাজিপুরের গভর্নর মাখদুম খানের বিদ্রোহ উল্লেখযোগ্য।
তার শাসনামলে ১৫৩৪ সালে পর্তুগিজরা চট্টগ্রাম আসে। অন্যায় আচরণের অভিযোগে তাদের বন্দি করে গৌড়ে পাঠানো হয়। কিন্তু সুলতান তাদের বিবেচনা করে চট্টগ্রাম ও হুগলিতে কারখানা স্থাপনের অনুমতি দেন। গিয়াসউদ্দিন ও তার পর্তুগিজ মিত্ররা ১৫৩৮ সালের ৬ এপ্রিল শের শাহ শুরির কাছে পরাজিত হন। মোগল সম্রাট হুমায়ুনের কাছে তার আবেদনের কোনো উত্তর দেয়া হয়নি। 
গিয়াসউদ্দিন শের শাহ সুরি কর্তৃক গৌড় অবরোধের সময় আহত হয়ে মারা যান।
খিজির খান (বাংলা)

খিজির খান (শাসনকাল ১৫৩৯-১৫৪১) ছিলেন বাংলার শাসক। শের শাহ শুরি দিল্লীর সম্রাট হওয়ার পর ১৫৩৯ সালে তিনি বাংলার গভর্নর হন।
খিজির খান গিয়াসউদ্দিন মাহমুদ শাহের কন্যাকে বিয়ে করেন। ১৫৪১ সালে তিনি দিল্লীর কাছ থেকে স্বাধীনতা ঘোষণার পদক্ষেপ নিয়েছিলেন।
শের শাহ শুরি তাকে সরিয়ে কাজি ফাজিলাতকে তদস্থলে নিয়োগ দেন।
কাজী ফজিলত

কাজি ফাজিলাত (শাসনকাল ১৫৪১-১৫৪৫) ছিলেন বাংলার গভর্নর। শের শাহ শুরি দিল্লীর সম্রাট থাকাবস্থায় তাকে নিয়োগ দেন।
সায়ন্তিকা বন্দ্যোপাধ্যায়

সায়ন্তিকা বন্দ্যোপাধ্যায় () ভারতীয় বাংলা চলচ্চিত্রের একজন অভিনেত্রী। ২০১২ সালে মুক্তিপ্রাপ্ত বাংলা চলচ্চিত্র "আওয়ারা"তে তিনি জিৎয়ের বিপরীতে অভিনয় করে সবার নজর কেড়েছিলেন।
সায়ন্তিকা তার জীবন শুরু করেন "নাচ ধুম মাচা লে" রিয়েলিটি শো'র মাধ্যমে। এরপরে তিনি "টার্গেট", "হ্যাংওভার", "মনে পড়ে আজও সেই দিন" এর মত বক্স অফিসে নামেমাত্র চলা চলচ্চিত্রগুলোতে অভিনয় করার পরে তার প্রথম বাণিজিকভাবে সফল চলচ্চিত্র জিৎয়ের বিপরীতে অভিনীত "আওয়ারা"। ২০১২ সালে তিনি "শুটার" নামের এক চলচ্চিত্রে অভিনয় করেছিলেন।
মুহম্মদ খান সূর

মুহম্মদ খাঁন সূর (; মৃত্যু ১৫৫৫) ছিলেন দিল্লীর সুলতান ইসলাম শাহ সূরীর নিযুক্ত আমীন-ই-বাঙ্গালা (বাংলার আমিন)। ১৫৫৪ সালে সুলতানের ইন্তেকালের বাদে তিনি বাঙ্গালার আজাদী পুনঃকায়েম করেন এবং সুলতান শামসউদ্দীন মুহম্মদ শাহ গাজী () নামধারণ করেন।
১৫৪৫ খ্রীষ্টাব্দে সুলতান শের শাহ সূরীর ইন্তেকালের বাদে বাঙ্গালার আমীন কাজী ফজিলতের মেয়াদ খতম হয়।​ সুলতান ইসলাম শাহ সূরীর দিল্লীর মসনদে বসার বাদে মুহম্মদ খাঁন সূরকে আমীন-ই-বাঙ্গালা বা বাঙ্গালার আমীন নিযুক্ত করেন। সুলতানের অধীনে মুহম্মদ খাঁ আট সাল সহি-সলামতে বাংলা শাসন করেন। ১৫৫৩ খ্রীষ্টাব্দে সুলতান ইসলাম শাহ সূরীর ইন্তেকালের বাদে মুহম্মদ খাঁ বাঙ্গালার আজাদী পুনঃকায়েম করেন এবং সুলতান শামসউদ্দীন মুহম্মদ শাহ গাজী নামধারণ করেন।
মুহম্মদ খাঁর বাদশাহীতে আরাকান অঞ্চলটি আবার বাংলার দখলে আসে এবং সেখান থেকে টাকা মুদ্রিত হয়। নিজের নাম সহিত, টাকায় ইসলামী কলেমা এবং চার ইয়ার আবু বকর, ওমর, ওছমান ও আলীর নাম পাওয়া যায়। এটা মুহম্মদ শাহের সুন্নী আকীদার প্রমাণ করে। তাছাড়া তিনি চাটগাঁ ও ত্রিপুরা জয় করেন এবং তাঁর আধিপত্য বিহার পর্যন্ত স্বীকৃত ছিল।
হিন্দুস্তান জয় করার খাহেশ মাথায় এসে মুহম্মদ শাহ জৌনপুর জয় করে সূরী সলতনতের রাজধানী দিল্লীর দিকে চলেন। ১৫৫৫ খ্রীষ্টাব্দে তিনি চপরঘটা গ্রামে সুলতান মুহম্মদ আদেল শাহের বিরুদ্ধে লড়াই করে হিন্দু সেনাপতি হেমুর হাতে ইন্তেকাল করেন।
মুহম্মদ শাহের দাফনের বাদে তাঁর বড় সাহেবজাদা খিজির বাংলার মসনদে বসে সুলতান গিয়াছউদ্দীন বাহাদুর শাহ নামধারণ করেন। কিন্তু সুলতান মুহম্মদ আদেল শাহ এই পদটি অস্বীকার করেন এবং শাহবাজ খাঁন সূরীকে তাঁর অধীন বাংলার আমিন নিযুক্ত করেন।
শাহবাজ খান কামবোহ

শাহবাজ খান কামবোহ ( ১৫২৯-১১ নভেম্বর ১৫৯৯) ছিলেন মুঘল সম্রাট আকবরের সেনাপতি। তিনি আকবরের বেশ কয়েকটি দুর্গম অভিযানে অংশ নেন এবং অনেক এলাকা সাম্রাজ্যের অন্তর্ভুক্ত করেন। আকবরের পছন্দের তুলনায় তিনি একজন অধিক রক্ষণশীল সুন্নি মুসলিম ছিলেন। তবে প্রতি সহিষ্ণুতা দেখানো হয় এবং যথাযথ মূল্যায়ন করা হয়। তাঁর কিংবদন্তি উদারতার কারণে লাহোরের জনগণ তাকে "মাঙ্গ খান" (পাঞ্জাবি: منگ خان) নামে অভিহিত করেছিল যার অর্থ "খানকে যা করতে বলুন তা করা হবে"। লাহোর দুর্গের প্রথম 'গুজার' এর নাম ছিল গুজার শাহবাজ খান (ফার্সি: گزر شاھباز خان) নামে পরিচিত ছিল।
তার প্রকৃত নাম শাহরুল্লাহ। তিনি লাহোরের কম্বোহ বংশের অন্তর্ভুক্ত ছিলেন এবং বাহাউদ্দিন জাকারিয়ার শিষ্য হাজী ইসমাইল কমবোহর ষষ্ঠ প্রজন্মের বংশধর ছিলেন। আকবরের সময়ে তিনি মুঘল সেবায় প্রবেশ করেন। সম্রাট প্রথম দর্শনেই তার বিচক্ষণতা এবং বুদ্ধিমত্তার তীক্ষ্ণতা দ্বারা খুব প্রভাবিত হন এবং তাকে "মীর তোজাক" (কোয়ার্টার-মাস্টার জেনারেল) এবং পরে "আমির" (মন্ত্রী) পদে উন্নীত করেছিলেন। তিনি একজন অত্যন্ত দক্ষ অফিসার, একজন সাহসী সৈনিক ছিলেন এবং বিভিন্ন পদে মুঘল সাম্রাজ্যের জন্য ব্যাপক সেবা করেন। ১০০-এর মানসাব থেকে তিনি দ্রুত সংখ্যাটি ৫০০০-এ উন্নীত করেন। বাংলার গভর্নর হিসাবে, ব্রহ্মপুত্রে কাজ করার সময়, তিনি ৯০০০ শক্তিশালী অশ্বারোহী বাহিনীর নেতৃত্ব দিয়েছিলেন।
তিনি একজন অল-রাউন্ডার অফিসার ছিলেন এবং তার সামরিক দায়িত্ব ছাড়াও তিনি আকবরকে বেসামরিক প্রশাসন এবং আর্থিক বিষয়েও সহায়তা করেন। তিনি খুব ঘনিষ্ঠ আস্থাভাজন সঙ্গী, "মীর বখশী" (সামরিক বিভাগের প্রধান, রাজকীয় মন্ত্রীর পদমর্যাদাধারী) এবং আকবরের একজন "ওয়াকিল" (প্রধান প্রশাসক বা প্রধানমন্ত্রী) ছিলেন এবং ব্যাপক ক্ষমতা অর্জন ও প্রয়োগ করেন।তখন তাকে শাহবাজ খান নাম দেওয়া হয়। ১৫৮১ সালে সম্রাট আকবর যখন মির্জা হাকিমের বিরুদ্ধে পাঞ্জাবের দিকে যাত্রা করেন, শাহবাজ খান ফতেহপুরে আসেন এবং প্রায় দশ মাসের জন্য সম্রাটের অনুপস্থিতিতে তিনি রাজ্য প্রশাসনের নিয়ন্ত্রণ নিজের হাতে নেন।
১৫৭২ সালে জেনারেল লস্কর খান মদ্যপ অবস্থায় রাজদরবারে প্রবেশ করেন এবং যে কাউকে তার সাথে যুদ্ধ করতে চ্যালেঞ্জ জানান। তার উচ্ছৃঙ্খল এবং নির্লজ্জ আচরণ মহামান্যকে এতটাই বিরক্ত করেছিল যে তাকে গ্রেপ্তারের আদেশ দেওয়া হয়েছিল, একটি ঘোড়ার লেজের সাথে বেঁধে রাখা হয়েছিল এবং টেনে নিয়ে যাওয়া হয়েছিল এবং অবশেষে কারাগারে দেওয়া হয়। তার স্থলাভিষিক্ত হন শাহবাজ খান, যাকে সম্রাট তার "মীর বকশি" (পেমাস্টার-জেনারেল) বানিয়েছিলেন। তাকে "শাহবাজ খান" উপাধিতে ভূষিত করা হয়।
তৃতীয় গিয়াসউদ্দিন শাহ

তৃতীয় গিয়াসউদ্দিন শাহ (শাসনকাল ১৫৬৩-১৫৬৪) ছিলেন বাংলার মুহাম্মদ শাহি রাজবংশের শেষ সুলতান।
১৫৬২ সালের শুরুতে আফগান কররানি রাজবংশ বাংলার বড় এলাকা জয় করে নেয়। ১৫৬৪ নাগাদ তৃতীয় গিয়াসউদ্দিন শাহ তাজ খান কররানি কর্তৃক নিহত হন। ফলে মুহাম্মদ শাহি রাজবংশের সমাপ্তি ঘটে। এরপর কররানি রাজবংশের সূচনা হয়।
তাজ খান কররানী

তাজ খান কররানী (শাসনকাল ১৫৬৪-১৫৬৬) ছিলেন বাংলা, উড়িষ্যা ও বিহারের অংশবিশেষ শাসনকারী আফগান বংশোদ্ভূত কররানী রাজবংশের প্রতিষ্ঠাতা।
তাজ খান পূর্বে আফগান সম্রাট শের শাহ শুরির অধীনস্থ কর্মচারী ছিলেন। তিনি দক্ষিণ পূর্ব বিহার ও পশ্চিম বাংলার বড় এলাকা দখল করেন। তিনি বাংলার তৎকালীন সুলতানকে হত্যা করেন ও বাংলার নিয়ন্ত্রণ লাভ করেন।
তাজ খানের ছোট ভাই সুলায়মান খান কররানী তার উত্তরসুরি হন।
বায়েজিদ খান কররানী

বায়েজিদ খান কররানী (শাসনকাল ১৫৭২) ছিলেন কররানী রাজবংশের তৃতীয় শাসক। তার পিতা সুলায়মান খান কররানীর মৃত্যুর পর তিনি ক্ষমতালাভ করেন। ক্ষমতা গ্রহণের পর তিনি মোগলদের সাথে সম্পর্ক ছিন্ন করেন এবং স্বাধীনতা ঘোষণা করেন।
তিনি কয়েকমাস পর্যন্ত শাসন করেন। এরপর তার আত্মীয় হানসু তাকে হত্যা করেন। পরবর্তীতে সুলায়মান খানের বিশ্বস্ত অভিজাতরা হানসুর আধিপত্য খর্ব করেন। বায়েজিদ খানের ছোট ভাই দাউদ খান কররানী এরপর ক্ষমতা গ্রহণ করেন।
জেইন ভিখা

জেইন ভিখা () (জন্ম ৯ আগস্ট ১৯৭৪) হলেন একজন দক্ষিণ আফ্রিকান গায়ক ও গীতিকার যিনি ইসলামি নাশিদ সঙ্গীত পরিবেশন করেন। ইউসুফ ইসলাম এবং দাউদ হার্নসিসহ অন্যান্য মুসলিম সঙ্গীতশিল্পীদের সহযোগিতার সাথে যুক্ত হয়ে তিনি বিভিন্ন একক এ্যালবাম ও মিশ্র এ্যালবাম মুক্তি দিয়েছেন।
জেইন মাঝে মধ্যে ড্রামার এবং বিভিন্ন ব্যাকআপ ভোকালিস্টের সঙ্গে সঞ্চালনা করে থাকেন। এছাড়াও তিনি দক্ষিণ আফ্রিকার ডিজনি কার্টুন মুভি "দ্যা লায়ন কিং" এর গায়ক হিসেবে কাজ করেছেন।
অসীমতত্ত্ব

অসীম প্রাচীন ইউনানি দার্শনিক এনাক্সিমেন্ডারের (Anaximander : জন্ম- মৃত্যু-) একটি দার্শনিক প্রত্যয়। এ-অসীমকে ঘিরেই তার সমস্ত দার্শনিক চিন্তা।
এনাক্সিমেন্ডারের বলেন, সৃষ্টির আদি উপাদান পানি বা এ-জাতীয় কোনো দ্রব্য নয়, এটি এক অনন্ত, অবিনশ্বর, অতীন্দ্রিয় এক অসীম বস্তু। তিনি এটাকে ‘apeiron’ বলে উল্লেখ করেছেন। মহামতি দার্শনিক থেলিসের পানিদর্শনের সমালোচনা করে তিনি এ-মত প্রচার করেন।
এনাক্সিমেন্ডারের মতে, আদি উপাদান বা মূলতত্ত্ব অবশ্যই অসীম হবে। কারণ তা না হলে সৃষ্টি প্রক্রিয়ায় তা ক্রমশ নিঃশেষ হয়ে যাবে। এ-অসীম সত্তা বিশেষত্ব-বর্জিত। নিজে নির্বিশেষ ও সীমাহীন হলেও এর মধ্যে যাবতীয় বিশেষ ও সসীম দ্রব্যের মূল বিদ্যমান।
তার মতে, আদি দ্রব্য হিসেবে অসীমের কোনো উৎপত্তি নেই। এ অসৃষ্ট ও অবিনশ্বর। এর গতিও চিরন্তন। এই অন্তর্নিহিত গতির ফলেই এ থেকে বিশেষ দ্রব্যসমূহ স্বতন্ত্র রূপ লাভ করে। শৈত্য ও উষ্ণ, শুষ্ক ও সিক্ত প্রভৃতি বিপরীতধর্মী পদার্থ প্রতিনিয়ত অসীম থেকে পৃথক হচ্ছে এবং অসীমেই ফিরে যাচ্ছে। এরা সময়ের ক্রমানুসারে একে অন্যের সন্তোষবিধান ও ক্ষতিপূরণ করে থাকে।
এনাক্সিম্যান্দারের এ-দর্শনমত অন্যান্য দার্শনিক কর্তৃক সমালোচিত হয়েছে।
ভাষিক রূপতত্ত্ব

ভাষিক রূপতত্ত্ব (Linguistic Phenomenology) হলো জন ল্যাংশি অস্তিনের (John Langshaw Austin) আবিষ্কৃত ও অনুসৃত একটি পদ্ধতি। এ-পদ্ধতিকে জি. ই. ম্যুরের (G. E. Moore) পদ্ধতির এক সুক্ষ ও পরিশোধিত রূপ হিসেবে গণ্য করা হয়। তিনি বিশেষ করে ম্যুর, ভিতগেনস্তাইন, রাইল ও স্ত্রসনের ভাষাসংক্রান্ত বক্তব্যের উপর ভিত্তি করে এ-পদ্ধতির জানান দেন।
ভাষিক রূপতত্ত্ব সম্পর্কে অস্তিন তার ‘শব্দের অর্থ’ শিরোনামীয় এক প্রবন্ধে উল্লেখ করেন। এ-প্রবন্ধে তিনি গিলবার্ত রাইলের (Gilbert Ryle) সাথে একমত পোষণ করে বলেন, একটি শব্দের অর্থ বলতে কোনো বস্তুকে বুঝায় না। এ-কারণেই বিশ্লেষক ও সংশ্লেষক উক্তির মধ্যে কোনো সাধারণ পার্থক্য নির্দেশ করা সম্ভব নয়। যেহেতু অর্থ বলতে একাধিক অংশের সমবায়ে গঠিত কোনো বস্তুকে বুঝায় না, সেহেতু ‘এ-উক্তির বিধেয় কি তার উদ্দেশ্যের অংশের অর্থ’- এ-প্রশ্নের কোনো সঠিক উত্তর সবসময় পাওয়া যায় না। বিশেষ বিশেষ শব্দের অর্থসংক্রান্ত প্রশ্নের উত্তরে বিভিন্ন ধরনের জটিল বিশেষ উত্তর থাকতে পারে। রাইলের ন্যায় তিনি সার্বিক মতবাদসমূহকে ‘যদি কোনো শব্দের অর্থ থাকে, তবে এমন একটি বস্তু থাকা চাই, যা ঐ-শব্দের অর্থ’- এ-ধারণার উপর আরোপ করেন। ‘কোনো উক্তিকে সত্য বলার অর্থ একে শুধু অনুমোদন করা এবং বাষা-বহির্ভূত জগতের সাথে এর সম্বন্ধ সম্পর্কে কিছু বলা নয়’- স্ত্রসনের (Peter Fredrick Strawson) এ-মতের বিরুদ্ধে তিনি বলেন যে, উক্তির সত্যতা নিহিত থাকে তথ্যের সাথে তার মিলের মধ্যে।
ল্যাংশি অস্তিনের হাতে পড়ে প্রচলিত ভাষাদর্শন একটি সুনির্দিষ্ট রূপ ও স্বকীয়তা লাভ করে। তিনি দেখলেন, অতীতের অধিকাংশ দর্শনেই ভাষার নিয়মাবলি কতিপয় মুষ্টিমেয় পছন্দমাফিক দৃষ্টান্তে সীমাবদ্ধ। তার চেষ্টা ছিল শব্দাবলির প্রকৃত ব্যবহারে সতর্ক এবং বিস্তারিত অনুসন্ধানের মাধ্যমে ব্যাপক ও বিচিত্র দৃষ্টান্তের সাহায্যে ভাষার নিয়মাবলি প্রতিষ্ঠা করা। এ-লক্ষ্য-অর্জনে তিনি ভিতগেনস্তাইন ও রাইলকে অতিক্রম করে যান।
টঙ্গী

টঙ্গী বাংলাদেশের গাজীপুর জেলার একটি শিল্প নগরী। প্রশাসনিকভাবে টঙ্গী থানা গাজীপুর সিটি কর্পোরেশন-এর অন্তর্ভুক্ত, এটি ঢাকা শহরের উত্তর সীমান্তে অবস্থিত যা, ১৭৮৬ সালে গোড়াপত্তন হয়। টঙ্গীর জনসংখ্যা প্রায় ৩৫০,০০০ এবং এখানে মুসলিম বিশ্ব এর দ্বিতীয় বৃহত্তম জমায়েত "টঙ্গীর বিশ্ব ইজতেমা" অনুষ্ঠিত হয়। এখানে বিসিক শিল্পাঞ্চল আছে যা বছরে ১৫০০ কোটি টাকার পণ্য উৎপাদন করে। টঙ্গী শহিদ স্মৃতি স্কুল প্রাঙ্গনে মহান মুক্তিযুদ্ধকালে সংঘটিত গণহত্যার কবর আছে। 
২০১৩ সালের ৭ জানুয়ারি প্রশাসনিক পুনর্বিন্যাস সংক্রান্ত জাতীয় কমিটির (নিকার) সভায় টঙ্গী ও গাজীপুর পৌর এলাকা নিয়ে গাজীপুর সিটি কর্পোরেশন গঠনের সিদ্ধান্ত অনুমোদন হয় এবং ১৬ জানুয়ারি, ২০১৩ তারিখে গাজীপুর সিটি কর্পোরেশনের গেজেট প্রকাশিত হয়। 
টঙ্গী থানা ১৯৮৩ সালে গাজীপুর সদর উপজেলা এবং জয়দেবপুর নিয়ে গঠিত। এটি ঢাকা শহরের উত্তর পাশেই অবস্থিত। এটি ঢাকা বিভাগের গাজীপুর জেলার অন্তর্গত। তুরাগ নদী ঢাকা শহরকে টঙ্গী থেকে আলাদা করেছে। টঙ্গীর অন্তর্গত কিছু এলাকা |
অনেক টঙ্গীবাসী প্রধানত বাসে করে ঢাকায় যাতায়াত করে। এই এলাকাতে প্রচুর শিল্প কারখানা আছে। যেখানে প্রচুর লোক কাজ করে। তুরাগ নদীর তীরে টঙ্গী শহর অবস্থিত।
যোগাযোগব্যবস্থা]]
ঐতিহ্যবাহী রেলওয়ে স্টেশন টঙ্গী জংশন
টঙ্গী রেল স্টেশনটি গাজীপুর জেলার টঙ্গী শহরের মধ্যে অবস্থিত।এটি বিমানবন্দর ও ধীরাশ্রম স্টেশনের মধ্যবর্তী স্টেশন।টঙ্গী-ভৈরব-আখাউড়া লাইন এই স্টেশন থেকে শুরু হয়েছে।টঙ্গী বিশ্ব ইজতেমার সময় এটি যোগাযোগের প্রাণকেন্দ্র হিসেবে পরিণত হয় তখন এই স্টেশনে অতিরিক্ত ট্রেন যাতায়াত করে।স্টেশনটি দুটি ডুয়েল গেজ লাইন এবং দুটি প্লাটফর্ম দিয়ে সেবা প্রধান করে থাকে।
সূরা রাদ

আর-রাদ (, "বজ্রনাদ") কুরআনের ১৩ তম সূরা, এর আয়াত সংখ্যা ৪৩টি। আর-রাদ সূরাটি মদিনায় অবতীর্ণ হয়েছে।
এই সূরার তেরো নম্বর (আরবী) আয়াতের বাক্যাংশের “আর্‌ রা’দ” শব্দটিকে এ সূরার নাম হিসেবে গণ্য করা হয়েছে। এ সূরায় “রাদ” উল্লেখিত হয়েছে বা “রা’দ”-এর কথা বলা হয়েছে।
দাউদ খান কররানী

দাউদ খান কররানী (শাসনকাল ১৫৭২-১২ জুলাই ১৫৭৬) ছিলেন কররানী রাজবংশের এবং শাহী বাংলার সর্বশেষ সুলতান। তাঁর বাবা সুলায়মান খান কররানীর রাজত্বকালে তিনি ৪০,০০০ অশ্বারোহী, ৩,৬০০ হাতি, ১১,৪০,০০০ পদাতিক ও ২০,০০০ কামানের এক বাহিনীর নেতৃত্বে ছিলেন। তিনি বর্তমান ভারতের দক্ষিণ-পশ্চিম অঞ্চল আক্রমণ করেন।
দাউদ খান বাংলা সালতানাত নিয়ে সন্তুষ্ট ছিলেন না। তিনি শের শাহ শুরির মত উচ্চাভিলাষী ছিলেন এবং সমগ্র ভারত উপমহাদেশ জয়ের স্বপ্ন দেখতেন। কিন্তু সম্রাট আকবরের সাথে তার শত্রুতা সৃষ্টি হয়।
সম্রাট আকবর গুজরাটে যুদ্ধে ব্যস্ত থাকার সময় দাউদ খান গাজীপুরের কাছে জামানিয়া আক্রমণ করেন। আফগান সেনারা জামানিয়া দখল করে এর দুর্গ অধিকার করে নেয়। আকবর তার জৌনপুরের গভর্নর মুনিম খানকে দাউদ খানের বিরুদ্ধে অগ্রসর হতে নির্দেশ দেন। মুনিম খান তার বন্ধু দাউদ খানের প্রধানমন্ত্রী লোদি খানের সাথে পাটনায় সাক্ষাত করেন এবং শান্তি স্থাপনে সম্মত হন। তবে এই সিদ্ধান্ত আকবর বা দাউদ খান কাউকেই সন্তুষ্ট করতে পারেনি। পরবর্তীতে দাউদ খান লোদি খানকে শাস্তি দেন।
১৫৭৩ সালে মুনিম খান বিহার আক্রমণ করেন। ফলে দাউদ খান পিছু হটতে বাধ্য হন। তিনি পাটনায় আশ্রয় নেন। দাউদ খান কাতলু লোহানি, গুজার খান কররানী ও শ্রী হরিকে মোগলদের বিরুদ্ধে প্রেরণ করেন। মুনিম খান টোডরমল ও মানসিংকে নিয়ে হাজিপুর আক্রমণ করেন। ব্যাপক সংঘর্ষের পর আফগানরা বিজয়ী হয়। আকবর এরপর হাজিপুরের দুর্গ দখল করে নেন। এটি আফগানদের রসদ সরবরাহের উৎস ছিল। আফগানরা এর ফলে প্রতিকূল অবস্থায় পড়ে এবং বাংলায় পিছু হটে। মুনিম খান কে বাংলা ও বিহারের গভর্নর নিয়োগ দিয়ে ফিরে যান। তাকে সাহায্য করার জন্য টোডরমলকে রেখে যাওয়া হয়।
১৫৭৫ সালের ৩ মার্চ মোগল ও আফগানদের মধ্যে তুকারয়ের যুদ্ধ সংঘটিত হয়। যুদ্ধের পর আফগানরা উড়িষ্যার কটকের দিকে পিছু হটে। মোগলরা তৎকালীন বাংলার আফগান রাজধানী তান্ডা দখল করে নেয়। মুনিম খান তান্ডা থেকে গৌড়ে রাজধানী সরিয়ে নেন। কটকের সন্ধিতে দাউদ খান বাংলা ও বিহারকে মোগলদের কাছে ছেড়ে দেন এবং নিজে উড়িষ্যায় রয়ে যান। ছয় মাস পর প্লেগ ছড়িয়ে পড়লে মুনিম খান অক্টোবরে মৃত্যুবরণ করেন। এরপর কালাপাহাড় ও ঈসা খান মোগল বিরুদ্ধে লড়াই করেন। দাউদ খান গৌড় পুনরায় অধিকারের জন্য উড়িষ্যা থেকে ফিরে আসেন।
আকবর এরপর খান জাহান কুলির অধীনে একটি বাহিনী প্রেরণ করেন। তিনি তেলিয়াগড়হি দখল করে রাজমহলের দিকে অগ্রসর হন। দুই বাহিনী রাজমহলের যুদ্ধক্ষেত্রে মুখোমুখি হয়। যুদ্ধ অনেক দিন ধরে চলতে থাকে। বিহারের গভর্নর মোজাফফর খান তুরবাতি ও অন্যান্য সেনাপতিদের আকবর তাদের সাথে যোগ দেয়ার নির্দেশ দেন। অন্যদিকে দাউদ খানের পাশে অন্যান্য গুরুত্বপূর্ণ আফগান নেতা, জুনায়েদ, কুতলু খান ও কালাপাহাড় ছিলেন। ভয়াবহ যুদ্ধের পর ১৫৭৬ সালের ১২ জুলাই ভয়াবহ যুদ্ধের পর দাউদ খান চূড়ান্তভাবে পরাজিত ও নিহত হন।
তার মৃত্যুর পর বাংলা সরাসরি মোগলদের অধীনে চলে আসে। এরপর থেকে বাংলা সুবা একজন সুবেদারের অধীনে শাসিত হতে থাকে।
ঘাসকাটা যন্ত্র

ঘাসকাটা যন্ত্র একটি যন্ত্র যা ঘাস কাটার জন্য ব্যবহৃত হয়। এটি প্রধানত তিন ধরনের য়ে থাকে। গ্যাস, রীল এবং ইলেকট্রিক। লন মাওয়ার বা ঘাসকাটা যন্ত্র এমন একটি মেশিন যা এক বা একাধিক ঘূর্ণী ব্লেড ব্যবহার করে যে কোনো উচ্চতার ঘাস কাটতে সক্ষম। হস্তচালিত ব্লেড যা কিনা ধাক্কার মাধ্যমে শক্তি সংগ্রহ করতে পারে অথবা বিদ্যুতচালিত মোটর অথবা অন্তর্দহ ইঞ্জিনের মাধ্যমে এটি চালিত হতে পারে। কিছু ঘাসকাটা যন্ত্র ঘাস কেটে সংগ্রহ করতে পারে অথবা জমির উপর ছিটিয়ে দিতে পারে।
ঘাসকাটা যন্ত্রে প্রধানত দুই ধরনের ব্লেড ব্যবহৃত হয়। একক ব্লেড দ্বারা চালিত যন্ত্র যা শুধুমাত্র একটি অক্ষে ঘুরতে পারে তাকে ঘূর্ণন ঘাসকাটা যন্ত্র বলা হয়। 
বিভিন্ন প্রকার কাজের জন্য বিভিন্ন প্রকার ঘাসকাটা যন্ত্র রয়েছে। পেশিশক্তি চালিত সবচেয়ে ছোট ধরনটি বাসাবাড়ির উঠান এবং বাগান পরিষ্কার করতে ব্যবহৃত হয়। গল্ফ খেলার উঠান এবং শহরের উদ্যান পরিষ্কার করার ক্ষেত্রে বৃহৎ ইঞ্জিনচালিত ঘাসকাটা যন্ত্র ব্যবহার করা হয়।
লন মোয়ার মধ্যযুগ থেকে উত্তর ইউরোপে অভিজাততন্ত্রের সঙ্গে জনপ্রিয় হয়ে ওঠে।
সুলায়মান খান কররানী

সুলায়মান খান কররানী (শাসনকাল ১৫৬৬-১৫৭২) ছিলেন বাংলার সুলতান। তার বড় ভাই তাজ খান কররানীর মৃত্যুর পর তিনি সুলতান হন। "রিয়াজুস সালাতিন" অনুযায়ী তিনি গৌড় থেকে তান্ডায় রাজধানী সরিয়ে আনেন।
সুলায়মান খান, তার ভাই তাজ খান কররানী ও সুলায়মান খানের দুই পুত্র বায়েজিদ খান কররানী ও দাউদ খান কররানী মোগলদের অনুগত একটি স্বল্পস্থায়ী রাজ্য শাসন করেন। আকবরের প্রতি আনুগত্য প্রদর্শনপূর্বক সুলায়মান খান অত্র এলাকায় কর্তৃত্ব স্থাপন করেন। আফগানরা আকবরের কাছে পরাজিত হওয়ার তার পতাকার অধীনে অবস্থান করে।
সুলায়মান খান তার শাসনামলে নিজ নামে মুদ্রা চালু করেননি। এই কাজের মাধ্যমে মোগলদের কাছ থেকে স্বাধীনতা ঘোষণা করা হত। মসজিদে আকবরের নামে জুমার খুতবা পাঠের মাধ্যমে তিনি আকবরকে বাংলার সর্বোচ্চ শাসক হিসেবে মেনে নেন। ইতিহাসবিদরা এই ঘটনাকে বাংলা ও মোগল সাম্রাজ্যের মধ্যকার কূটনৈতিক শান্তি স্থাপন হিসেবে দেখেন।
উত্তর ভারত ও দক্ষিণ ভারতের অংশবিশেষ মুসলিম শাসকদের অধীনে ছিল। তবে উড়িষ্যা তখনও মুসলিম শাসনের অধীনে আসেনি। ১৫৬৮ সালে সুলায়মান খান তার পুত্র বায়েজিদ খান কররানী ও তার বিখ্যাত সেনাপতি কালাপাহাড়কে উড়িষ্যা আক্রমণের জন্য পাঠান। কয়েকটি গুরুত্বপূর্ণ লড়াইয়ের পর উড়িষ্যা সুলায়মান খানের আওতায় আসে। কালাপাহাড় জগন্নাথ মন্দির আক্রমণ করেন ও পুরীর নিয়ন্ত্রণ লাভ করেন। সুলায়মান কররানী লোদি খান ও কুতলু খানকে যথাক্রমে উড়িষ্যা ও পুরীর গভর্নর নিয়োগ করেন।
সুলায়মান খান কররানী এরপর তার সেনাপতি কালাপাহাড়কে কামতা (পরবর্তীতে মোগলদের অধীনে কুচ বিহার) প্রেরণ করেন। কালাপাহাড় ব্রহ্মপুত্র নদী অতিক্রম করেন এবং তেজপুর (বর্তমান দিনাজপুর জেলা) পর্যন্ত পৌছান। কালাপাহাড় কামতার সেনাপতি শুক্লধজকে পরাজিত ও বন্দী করেন।
চৈতন্য মহাপ্রভু ও নিত্যানন্দ অপ্রকট হওয়ার পর বীরভদ্র দৈবাদেশ পান, মালদহের নবাবের রাজপ্রাসাদের তোরণে রয়েছে একটি কালো পাথর। বীরভদ্রের প্রতি দৈবাদেশ, সেই পাথর থেকে কৃষ্ণ বিগ্রহ তৈরি করিয়ে মন্দিরে প্রতিষ্ঠা করতে হবে। 
এই উদ্দেশ্যে বীরভদ্র সপার্ষদ নামসঙ্কীর্তন করতে করতে হাজির হলেন তখনকার মালদহে। গৌড়ের নবাব সোলেমান খাঁ। মালদহের নবাব সংবাদ পেয়ে বীরভদ্রকে বন্দি করলেন এবং ষড়যন্ত্র করলেন, গোমাংস খাইয়ে বীরভদ্রের জাত নষ্ট করা হবে। বীরভদ্রের এই অভিযানে আছে অলৌকিক দৈব মহিমার অনুষঙ্গ। রাজসভায় বীরভদ্রের সামনে ঢাকা দেওয়া একটি খাবারের থালা আনা হয়। ঢাকনা সরানো হলে দেখা গেল, গোমাংসের বদলে থালায় রয়েছে পুষ্পমাল্য। নবাব দমলেন না। সুরার পাত্র আনিয়ে বীরভদ্রকে পান করতে বললেন। এ বারেও দেখা যায়, সুরার বদলে পাত্রে রয়েছে দুধ। কাণ্ড দেখে নবাব ভয় পেলেন। তিনি বীরভদ্রের কাছে ক্ষমা চাইলেন। অনুরোধ করলেন, বীরভদ্র যদি তাঁর দৈব ক্ষমতার সাহায্যে নবাবের রুগ্ণ জামাইকে সুস্থ করে তোলেন। বীরভদ্র শর্ত দেন, জামাইয়ের সুস্থ শরীরের বিনিময়ে তিনি নিয়ে যাবেন রাজপ্রাসাদের তোরণে রক্ষিত বিশেষ কষ্টিপাথরটি। নবাব সম্মতি দিলেন। বীরভদ্রের নির্দেশে সুরার পাত্রের দুধটি জামাইকে পান করানো হয়। বীরভদ্রের অলৌকিক শক্তির জোরে নবাবের জামাই সম্পূর্ণ সুস্থ হয়ে ওঠেন। অপর দিকে আচমকাই আকাশ জুড়ে খেলে যায় তীব্র বিদ্যুতের ঝলক। সঙ্গে প্রচণ্ড বজ্রপাত। সবাই অবাক হয়ে দেখলেন, বজ্রের আঘাতে তোরণ থেকে খুলে পড়েছে বিরাট কষ্টিপাথরের খণ্ড।
সুলায়মান কররানী ৭ বছর শাসন করার পর ১৫৭২ সালের ১১ অক্টোবর মৃত্যুবরণ করেন। তার পুত্র বায়েজিদ খান কররানী এরপর সুলতান হন।
সুলায়মান খান কররানী একজন ধার্মিক মুসলিম ছিলেন। পুরনো মালদার সোনা মসজিদ তিনি নির্মাণ করেন।
ইতিহাসবিদ আবদুল কাদির বাদাউনি উল্লেখ করেছেন যে সুলায়মান খান প্রতিদিন সকালে ১৫০ জন আলেমের সাথে ধর্মীয় আলাপ করতেন। এরপরই তিনি অন্যান্য বৈষয়িক বিষয়ে মনোনিবেশ করতেন।
স্টুয়ার্ট ল

স্টুয়ার্ট গ্র্যান্ট ল, ওএএম (; জন্ম: ১৮ অক্টোবর, ১৯৬৮) কুইন্সল্যান্ডের হারস্টোন এলাকায় জন্মগ্রহণকারী অস্ট্রেলিয়ার ক্রিকেটার। এছাড়াও তিনি বাংলাদেশ জাতীয় ক্রিকেট দলের প্রধান কোচ ছিলেন। ২০১১ সালের বিশ্বকাপ ক্রিকেটের পর জুলাই মাসে জেমি সিডন্সের পদত্যাগের পর তার স্থলাভিষিক্ত হন স্টুয়ার্ট ল। কয়েক মৌসুম অস্ট্রেলিয়ার যুব ক্রিকেট দলের প্রধান কোচের দায়িত্ব পালনের পরপরই বাংলাদেশ জাতীয় ক্রিকেট দলের কোচের দায়িত্ব পালনের জন্যে তার নাম ঘোষণা করা হয়।
১৯৮৮-৮৯ মৌসুমে কুইন্সল্যান্ড দলের পক্ষ হয়ে প্রথম-শ্রেণীর ক্রিকেটে অভিষিক্ত হন। সেখানে দ্বিতীয় খেলাতেই তিনি ১৭৯ রান করেছিলেন। ১৯৯০-৯১ মৌসুমে তার সেরা সময় কাটে। ৭৫-এরও বেশি ব্যাটিং গড় এবং ১,২০০ রানেরও বেশি করেছিলেন সে সময়। দলের পক্ষে অধিনায়কত্ব গ্রহণ করে পাঁচ বার শেফিল্ড শিল্ড শিরোপা লাভ এবং দুইবার একদিনের ট্রফি লাভ করেন। এরফলে তিনি অস্ট্রেলিয়ার ঘরোয়া ক্রিকেটে সবচেয়ে সফলতম অধিনায়ক হন। এছাড়াও তিনি প্রথম-শ্রেণীর ক্রিকেটে কুইন্সল্যান্ডের দলের ইতিহাসে সবচেয়ে বেশি রানের অধিকারী হন।
১৯৯৪-৯৫ মৌসুমে অস্ট্রেলিয়া জাতীয় ক্রিকেট দলের পক্ষ হয়ে একদিনের আন্তর্জাতিক ক্রিকেটের মাধ্যমে আন্তর্জাতিক ক্রিকেট অঙ্গনে প্রবেশ করেন। পরবর্তী গ্রীষ্মকাল পর্যন্ত অস্ট্রেলিয়া যুব ক্রিকেট দলের অধিনায়ক ছিলেন। ১৯৯৫-৯৬ মৌসুমে আঘাতপ্রাপ্তিজনিত কারণে অন্যতম সেরা ব্যাটসম্যান স্টিভ ওয়াহ'র পরিবর্তে টেস্ট ক্রিকেটে তার প্রথম ও একমাত্র খেলাটি খেললেন। ঐ খেলায় তিনি অপরাজিত থেকে ৫৪* রান করেছিলেন। এরফলে তার ব্যাটিং গড়বিহীন অবস্থায় থাকে। কিন্তু ওয়াহ'র উন্নতিতে তিনি নিয়মিতভাবে দল থেকে বাদ পড়েন। একদিনের আন্তর্জাতিকে তিনি পঞ্চাশেরও অধিক খেলায় অংশ নেন। মাঝারিসারির ব্যাটসম্যান হিসেবে তার অবস্থান ছিল এবং মাঝে-মধ্যে দলের প্রয়োজনে কিছু ডানহাতি লেগ স্পিন বোলিং করেছেন।
১৯৯৬ সালে স্টুয়ার্ট ল ইংলিশ কাউন্টি চ্যাম্পিয়নশীপে এসেক্সের পক্ষ হয়ে খেলেন। ক্লাবের পক্ষ হয়ে ৬ মৌসুমের একটি বাদে সব মৌসুমেই তার রানের গড় ছিল পঞ্চান্নর বেশি। ১৯৯৯ সালে ক্যারিয়ার সেরা ২৬৩ রান করেন। কিন্তু ক্লাব কর্তৃপক্ষের সাথে চুক্তি বাতিল করলে তিনি ২০০২ সালে ল্যাঙ্কাশায়ারের পক্ষে খেলেন।
প্রথম মৌসুমেই ল্যাঙ্কাশায়ারের পক্ষ হয়ে কাউন্টি ক্যাপ পুরস্কার পান। ২০০৪ সালে আঘাতজনিত কারণে অধিকাংশ খেলায় অংশ নিতে পারেননি। কিন্তু ২০০৩ সালে ১,৮২০ রান করেছিলেন ৯১ রান গড়ে। ২০০৭ সালে ১,২৭৭ রান করেন ও নুতন করে আরো একবছরের জন্যে চুক্তিতে আবদ্ধ হন।
১৯৯৮ সালে উইজডেন কর্তৃপক্ষ তাকে অন্যতম বর্ষসেরা ক্রিকেটার ঘোষণা করে।
সময় টিভি

সময় টিভি হচ্ছে বাংলাদেশ থেকে বাংলা ভাষায় সম্প্রচারিত একটি বেসরকারি টেলিভিশন চ্যানেল। ২০১১ সালের ১৭ই এপ্রিল "সময়ের প্রয়োজনে সময়" স্লোগান নিয়ে চ্যানেলটি বাণিজ্যিকভাবে যাত্রা শুরু করে। বাংলাদেশ স্যাটেলাইট কোম্পানি লিমিটেড দ্বারা পরিচালিত বাংলাদেশের প্রথম স্যাটেলাইট বঙ্গবন্ধু-১ ব্যবহার করে এই চ্যানেলটি তার কার্যক্রম পরিচালনা করে। একাধিক ফ্যাক্ট চেকিং সংস্থার রিপোর্ট অনুযায়ী বাংলাদেশে ভুয়া সংবাদ প্রকাশে সময় টিভির অবস্থান শীর্ষে।
সময় টিভি বাংলাদেশের প্রথম টেলিভিশন চ্যানেল হিসেবে ইউটিউবে ১ কোটি সাবস্ক্রাইবার পূরণ করে। বর্তমানে সময় টিভির ২ কোটি ৪০ লক্ষের অধিক সাবস্ক্রাইবার রয়েছে।
সময় টিভি ২০০৯ সালের অক্টোবর মাসে সম্প্রচারের জন্য সরকারের অনুমতি পায়। ২০১০ সালের ১০শে অক্টোবর তারিখে পরীক্ষামূলক সম্প্রচার চালু হয়। বাংলাদেশ সরকারের আইন প্রতিমন্ত্রী কামরুল ইসলাম, চলচ্চিত্রকার মোরশেদুল ইসলাম এবং তিন টিভি সাংবাদিক নিয়াজ মোরশেদ কাদেরী, তুষার আবদুল্লাহ ও আহমেদ জোবায়েরের নামে সময় টিভির অনুমতিপত্র দেওয়া হয়। পরবর্তীতে ৫০ শতাংশ অংশীদারত্ব হস্তান্তর করা হয় সিটি গ্রুপের ফজলুর রহমানের কাছে।
২০১৪ সালের ১লা জানুয়ারি তারিখে অজ্ঞাত ব্যক্তি চট্টগ্রামে সময় টিভির একটি গাড়িতে বোমা নিক্ষেপ করে, এতে গাড়ির চালক আহত হয়। বাংলাদেশ জামায়াতে ইসলামী ও বাংলাদেশ ইসলামী ছাত্রশিবিরের কর্মীদের হামলার জন্য অভিযুক্ত করা হয়।
২০১৫ সালের ১লা এপ্রিল বাংলাদেশ পুলিশ বাংলাদেশের সাবেক প্রধানমন্ত্রী এবং বাংলাদেশ জাতীয়তাবাদী দলের চেয়ারপারসন খালেদা জিয়ার কার্যালয়ের বাইরে থেকে সময় টিভির সম্প্রচায় সরঞ্জাম জব্দ করে। ২০১৬ সালের মে মাসে মাদক ব্যবসায়ীরা সময় টিভির কক্সবাজার জেলার সংবাদ প্রতিবেদক সুজাউদ্দিন রুবেলকে মাদক পাচার সম্পর্কিত তার প্রতিবেদনের জন্য লাঞ্ছিত করে। ২০১৭ সালের ৩০শে নভেম্বর তারিখে, তৎকালীন ভূমি মন্ত্রী শামসুর রহমান শরীফের পুত্রের নেতৃত্বে সময় টিভির একজনসহ মোট চার সাংবাদিককে আক্রমণ করে আহত করে।
২০২৪ সালের জুলাই মাসে বাংলাদেশের কোটা সংস্কার আন্দোলনে সময় টিভির কভারেজ অত্যন্ত বিতর্কিত হয়। সময় টিভির বিরুদ্ধে সরকারী পক্ষপাতিত্বের অভিযোগ আনেন আন্দোলকারী ও বিরোধীরা। ৫ আগস্ট আন্দোলনের মুখে শেখ হাসিনার পতনের পর সময় টিভির কার্যালয়ে বিক্ষুব্ধ জনতা হামলা করে, এতে প্রায় ১ দিনের জন্য সময় টিভির সম্প্রচার বন্ধ হয়ে যায়।
পরবর্তীতে মালিকানা নিয়ে জটিলতা হলে উচ্চ আদালতে রিট দায়ের করলে ‘‘‘সময় টিভি র সম্প্রচার এক সপ্তাহের জন্য বন্ধ রাখার আদেশ দেয়। এরপর থেকে নতুন ব্যবস্থাপনায় আবারো সম্প্রচার শুরু হয়।